CELEX: 52013PC0496
Language: sl
Date: 2013-07-10
Title: Predlog UREDBA SVETA o Skupnem podjetju za industrijske panoge, ki temeljijo na rabi biomase

|
			
		
		
		52013PC0496
		
			Predlog UREDBA SVETA o Skupnem podjetju za industrijske panoge, ki temeljijo na rabi biomase /* COM/2013/0496 final - 2013/0241 (NLE) */
			
				
		
		
			
			   	OBRAZLOŽITVENI MEMORANDUM
1.           OZADJE PREDLOGA
Splošno ozadje
Eden od glavnih ciljev Okvirnega programa za
raziskave in inovacije Obzorje 2020 za obdobje 2014–2020 je okrepiti
evropsko industrijo s sprejemanjem ukrepov za podporo raziskavam in inovacijam v
različnih industrijskih panogah. Predvideva zlasti oblikovanje
javno-zasebnih partnerstev, ki bodo prispevala k reševanju nekaterih
ključnih izzivov, s katerimi se spopada Evropa.
V EU bi industrijske panoge, ki temeljijo na
rabi biomase, lahko bistveno prispevale k ciljem Strategije Evropa 2020
ter njenih vodilnih pobud „Unija inovacij“, „Evropa, gospodarna z viri“ in
„Industrijska politika za dobo globalizacije“. To je bilo priznano v več
nedavnih pobudah politike EU, na primer v evropskem partnerstvu za kmetijsko
produktivnost in trajnost[1],
strategiji pametne specializacije za države članice in regije[2] in predlogu sedmega okoljskega
akcijskega programa. V sporočilu, ki je bilo sprejeto 13. februarja 2012
in v katerem je predstavljena evropska strategija o biogospodarstvu,[3] je kot del akcijskega
načrta predlagana ustanovitev javno-zasebnega partnerstva za industrijske panoge,
ki temeljijo na rabi biomase. V sporočilu Komisije, v katerem se spodbuja
močnejša evropska industrija za rast in oživitev gospodarstva,[4] je znova poudarjen pomen
vzpostavitve javno-zasebnega partnerstva za industrijske panoge, ki temeljijo
na rabi biomase, v obliki skupne tehnološke pobude v okviru industrijske
politike EU, kar je tudi v skladu s sporočilom Komisije z naslovom „Javno-zasebna
partnerstva v Obzorju 2020: močno orodje za inovacije in rast v
Evropi“[5].
Pomembno vlogo proizvodov
na biološki osnovi in družbe, ki temelji na obnovljivih bioloških virih, je
poudaril tudi Odbor regij v mnenju o evropski strategiji o biogospodarstvu, ki
ga je izdal konec novembra 2012[6].
Komisija glede na širša vprašanja gospodarske in družbene trajnosti ter
posledice za potrošnike zdaj v okviru obširnejše študije o delovanju trga goriv
preučuje biogoriva z vidika potrošnikov[7].
Razlogi za skupno tehnološko pobudo na
področju industrijskih panog, ki temeljijo na rabi biomase, in njeni cilji
Industrijske panoge, ki temeljijo na rabi
biomase, so tiste, ki za proizvodnjo proizvodov na biološki osnovi in biogoriv
uporabljajo obnovljive biološke vire. Proizvodnja po navadi poteka v
biorafinerijah in pogosto temelji na bioloških postopkih. Pri tem nastajajo
nove vrednostne verige, saj se povezujejo primarni proizvajalci (in na primer upravljavci
organskih odpadkov) in industrijske panoge, ki prej niso bili povezani, kar številnim
uveljavljenim akterjem odpira nove priložnosti. Vedno več predelovalnih
industrij, na primer kemična industrija, industrija biogoriv, celuloze in
papirja ter sladkorja in škroba, in ponudnikov tehnologij (zlasti v zvezi z
industrijsko biotehnologijo in inženiringom) se zanima za delni ali popolni
prehod k trajnostnim obnovljivim virom in/ali proizvodom na biološki osnovi.
Ta skupna tehnološka pobuda bo
osredotočena predvsem na predelavo neužitnih delov rastlin (na primer lesa
ter kmetijskih in gozdarskih ostankov) in biološko razgradljivih odpadkov v proizvode
na biološki osnovi in biogoriva. Neužitni del rastlin, ki se imenuje tudi lesna
celuloza, je običajno heterogen in vsebuje mešanico različnih vrst
kompleksnih biomolekul (to je celuloze, hemiceluloze in lignina). Tehnologija, ki
je potrebna za predelavo lesne celuloze, velja v primerjavi s sedanjimi
tehnologijami za predelavo užitnih delov rastlin za „naprednejšo“ in se še
razvija. Njeni proizvodi in postopki se zato imenujejo „napredni“.
Industrijske panoge, ki temeljijo na rabi biomase,
so temelj biogospodarstva EU pri ustvarjanju rasti in novih delovnih mest. Čeprav
proizvodi na biološki osnovi in biogoriva trenutno predstavljajo samo približno
3 % od 2 bilijonov EUR letnega prometa in 1 % od 22 milijonov
delovnih mest, ki jih evropsko biogospodarstvo ustvari danes[8], se pričakuje, da naj bi
bila rast v industrijskih panogah, ki temeljijo na rabi biomase, hitrejša in
obsežnejša kot v bolj tradicionalnih sektorjih biogospodarstva[9],[10].Ocene iz različnih
virov kažejo: 
·                        
da bi lahko potencialni skupni prihodki v celotni
vrednostni verigi na področju biomase za biorafinerije do leta 2020
presegli 200 milijard EUR[11];

·                        
da se bo delež bioloških postopkov v celotni
kemični proizvodnji kot taki z manj kot 2 % v letu 2005 verjetno
povečal na 25 % v letu 2025[12];

·                        
da bo do leta 2020 stopnja rasti kemičnih
proizvodov na biološki osnovi v EU (vključno z bioplastiko, biomazivi,
biotopili, biološkimi površinsko aktivnimi snovmi in kemičnimi surovinami)
znašala 5,3 % na leto, kar pomeni, da bo trg vreden 40 milijard EUR
in bo samo v biokemični industriji zagotavljal več kot 90 000
delovnih mest[13];
ter 
·                        
da bo do leta 2020 mogoče po
konkurenčnih stroških trajnostno proizvesti do 75 milijard litrov
bioetanola, kar bo pomenilo približno 15 milijard EUR dodatnih prihodkov
za kmetijski sektor[14].
Za uresničitev tega potenciala in
zagotovitev konkurenčnosti evropskih industrijskih panog, ki temeljijo na
rabi biomase, ter njihovih vrednostnih verig na svetovnih trgih bo treba
premagati številne ovire:
·       
surovine biomase bo treba pridobivati v Evropi, in
to trajnostno in brez nenačrtovanih negativnih posledic, kot so izguba
biotske raznovrstnosti, posredne spremembe rabe zemljišč (ILUC) ali
poslabšanje prehranske varnosti;
·       
različni akterji, vključno s kmetijstvom
in gozdarstvom, industrijskimi panogami in upravljavci odpadkov, morajo
vzpostaviti sodelovanje vzdolž celotnih vrednostnih verig, da bi zmanjšali
sedanjo razdrobljenost in ločenost teh sektorjev ter tako povečali učinkovitost
rabe virov;
·       
razviti je treba nove postopke za ločevanje,
predhodno obdelavo in predelavo teh surovin v proizvode na biološki osnovi in
biogoriva. Številne zelo različne tehnološke možnosti (na primer postopke
na encimski osnovi v primerjavi s termokemičnimi postopki) bo treba sočasno
nadaljevati z zanesljivimi in večplastnimi raziskavami za povečanje
učinkovitosti postopkov in optimizacijo donosa;
·       
potrebne so znatne naložbe v širitev tehnologije in
infrastrukture, da se ocenijo relativne prednosti bistveno drugačnih
tehnoloških možnosti in opredelijo zmagovite možnosti. To bo pomenilo nadgradnjo
obstoječih industrijskih panog, ki temeljijo na rabi biomase, (na primer
obratov papirne kaše in papirja, biogoriv, škroba, kemikalij itd.) ter razvoj
novih in prilagodljivih integriranih modelov biorafinerij; 
·       
za uspešno uvedbo novih proizvodov na biološki
osnovi in bioenergije/goriv bi bilo treba razviti standarde, označevanje
in sisteme potrjevanja ter pri potrošnikih doseči, da sprejmejo te
proizvode. V cenah proizvodov bi bilo treba ustrezno upoštevati zunanje
dejavnike, potrošnikom pa bi bilo treba omogočiti ozaveščeno izbiranje
izdelkov, na primer na podlagi podatkov o prednostih teh izdelkov skozi njihovo
celotno življenjsko dobo.
Vrednostne verige industrijskih panog, ki
temeljijo na rabi biomase (ki segajo od primarne proizvodnje, biorafinerij,
industrijskih uporabnikov do blagovnih znamk), so zapletene, takšni pa so tudi
tehnološki in inovacijski izzivi, ki jih je treba premagati za sprostitev njihovega
družbeno-gospodarskega in okoljskega potenciala. Samo s trdno strateško vizijo,
dobro strukturiranim in opredeljenim programom raziskav in inovacij ter
dolgoročno in zanesljivo finančno zavezo je mogoče v enem
programu združiti različna znanja iz vse Evrope, da bi dosegli potreben
preboj ter zagotovili zadostno gotovost in kritično maso za spodbuditev
znatnih zasebnih naložb.
Cilji predlagane skupne tehnološke pobude za
industrijske panoge, ki temeljijo na rabi biomase, so:
·                        
prispevati k z viri bolj gospodarnemu in trajnostnemu
nizkoogljičnemu gospodarstvu ter povečanju gospodarske rasti in
zaposlovanja, zlasti na podeželju, z razvojem trajnostnih in konkurenčnih
industrijskih panog, ki temeljijo na rabi biomase, v Evropi, ki bodo temeljile
na naprednih biorafinerijah, ki se z biomaso oskrbujejo trajnostno, ter zlasti:
·                        
predstaviti tehnologije, ki omogočajo nove
kemične sestavine, nove materiale in nove potrošniške izdelke iz evropske
biomase ter ne potrebujejo fosilnih virov;
·                        
razviti poslovne modele, ki povezujejo gospodarske
akterje vzdolž vrednostne verige od dobave biomase v obrate rafinerij do dobave
materialov, kemikalij in goriv na biološki osnovi potrošnikom, vključno z
vzpostavitvijo novih medsektorskih povezav in podporo medpanožnim grozdom, ter
·                        
vzpostaviti vodilne obrate biorafinerij, ki uporabljajo
tehnologije in poslovne modele za materiale, kemikalije in goriva na biološki
osnovi, ter predstaviti izboljšave stroškov in učinkovitosti na ravní, ki so konkurenčne alternativam na osnovi fosilnih
goriv.
Izhajanje iz preteklih izkušenj
EU je v preteklih desetletjih financirala
številne projekte, ki so prispevali k napredku industrijskih panog, ki
temeljijo na rabi biomase. Okvirni programi EU za raziskave in tehnološki
razvoj zajemajo skoraj 6 % vseh naložb EU v raziskave in razvoj ter 15 %
javno financiranih evropskih raziskav in razvoja, ki se financirajo v okviru
čezmejnega sodelovanja. V okviru posebnega programa „Sodelovanje“ za
izvajanje Sedmega okvirnega programa se na drugem tematskem področju
„Prehrana, kmetijstvo in ribištvo ter biotehnologija“ trenutno financira 100
projektov s področja biotehnologije, pri čemer prispevek EU znaša
približno 400 milijonov EUR.
Generalni direktorat za raziskave in
tehnološki razvoj (GD RTD) je glede na multidisciplinarno naravo
biorafinerij leta 2008 objavil skupni razpis za biorafinerije, ki je
vključeval štiri tematska področja iz programa „Sodelovanje“ (drugo
tematsko področje, peto tematsko področje, četrto tematsko
področje „Nanoznanosti, nanotehnologije, materiali in nove proizvodne
tehnologije“ in šesto tematsko področje „Okolje“). Za financiranje v
letu 2009 so bili izbrani trije vodilni projekti sodelovanja (BIOCORE,
EUROBIOREF in SUPRABIO), pri čemer je skupni prispevek EU znašal približno
50 milijonov EUR.
Izkušnje iz preteklih let potrjujejo, da ima
Evropa močno raziskovalno bazo na področju industrijskih panog, ki
temeljijo na rabi biomase, z nekaterimi uspešnimi projekti obratov biorafinerij
na ravni EU ter regionalni in nacionalni ravni. 
Mehanizmi financiranja, ki se uporabljajo na
ravni EU in regionalni ravni – zlasti obsežni in celoviti projekti v zvezi z
biorafinerijami in regionalni biogospodarski grozdi – so korak v pravo smer z
uporabo pristopa vrednostne verige, ki zajema raziskave, predstavitvene in
uvajalne dejavnosti ter spodbuja čezmejno sodelovanje. Ni pa jim še uspelo
doseči zadostne kritične mase, da bi odpravili razdrobljenost in v
Evropi vzpostavili celovite vrednostne verige industrijskih panog, ki temeljijo
na rabi biomase. Učinek obeh mehanizmov financiranja bi bil lahko še boljši,
če bi bili del celovite dolgoročne vizije za industrijske panoge, ki
temeljijo na rabi biomase, in če bi se več podpore namenilo
predstavitvenim in uvajalnim dejavnostim.
2.           REZULTATI POSVETOVANJ Z
ZAINTERESIRANIMI STRANMI IN OCEN UČINKA
Pri pripravi te skupne tehnološke pobude so se
upoštevali različni viri:
·                        
Od 21. septembra do 14. decembra 2012
je potekalo javno posvetovanje o predlaganem javno-zasebnem partnerstvu na
področju industrijskih panog, ki temeljijo na rabi biomase, in prispelo je
638 veljavnih odgovorov. 64,6 % odgovorov je prispeval zasebni sektor, 24,6 %
akademski krogi, 8,8 % javni sektor in 2 % nevladne organizacije. Odgovori
so prišli iz 19 od 27 držav članic, največ iz Poljske, sledijo ji
Nizozemska, Nemčija, Španija, Francija, Belgija, Švedska, Finska, Italija,
Avstrija, Združeno kraljestvo, Romunija, Češka republika, Portugalska,
Danska, Irska, Madžarska, Grčija in Slovaška. Skoraj vsi sodelujoči (94,3 %)
so pozvali k posredovanju EU, 86,9 % pa jih je menilo, da je javno-zasebno
partnerstvo najprimernejši mehanizem za izvajanje raziskovalnih in inovacijskih
programov v industrijskih panogah, ki temeljijo na rabi biomase, v okviru
Obzorja 2020 ter da bi imelo pozitivne družbeno-gospodarske učinke. Druga
ključna sporočila so bila potreba po povečanju inovacij v EU,
izboljšanju konkurenčnosti in določitvi jasnih ciljev posredovanja za
industrijske panoge, ki temeljijo na rabi biomase. Rezultati posvetovanja so
bili predstavljeni in obravnavani na srečanju zainteresiranih strani 9. januarja 2013
v Bruslju, ki se ga je udeležilo 162 ljudi. Celotno poročilo o spletnem
javnem posvetovanju je del ocene učinka; tiskana različica naj bi
bila objavljena v juniju 2013.
·                        
V okviru izvajanja strategije o biogospodarstvu je
bilo organiziranih več dogodkov, kar je med pripravo ocene učinka omogočilo
redne stike z zelo različnimi zainteresiranimi stranmi. Med temi dogodki
je bila konferenca „Partnerstvo za biogospodarstvo v evropskih regijah“, ki sta
jo 12. oktobra 2012 skupaj pripravila GD RTD in Odbor regij. Na njej
so bile zagotovljene informacije o morebitnem javno-zasebnem partnerstvu za
industrijske panoge, ki temeljijo na rabi biomase, s primeri regionalnih
dejavnosti pa so bile ponazorjene morebitne koristi partnerstev na
področju biogospodarstva. Generalni direktorat za regionalni razvoj je
udeležence konference posebej seznanil s strategijo pametne specializacije, ki
je del politike razvoja podeželja v EU. Predlagal je, naj se naložbe, kjer je
primerno, osredotočijo na biogospodarstvo.
·                        
Preučenih je bilo več študij, izvedenih v
zvezi z biogospodarstvom, proizvodi na biološki osnovi in biogorivi.
·                        
K sodelovanju je bila povabljena skupina desetih
zunanjih pregledovalcev s strokovnim znanjem s področja različnih
delov vrednostne verige za industrijske panoge, ki temeljijo na rabi biomase,
da bi GD RTD pomagala pri zbiranju in analiziranju zgoraj navedenih podatkov
ter pripravi ocene učinka.
Ocena učinka
Komisija je v podporo predlagani uredbi pripravila
oceno učinka, ki je priložena predlogu.
3.           PRAVNI ELEMENTI PREDLOGA
Povzetek predlaganih ukrepov
Ta predlog se nanaša na ustanovitev Skupnega
podjetja za industrijske panoge, ki temeljijo na rabi biomase (Skupno podjetje
BBI) na podlagi člena 187 Pogodbe o delovanju Evropske unije (PDEU) za
izvajanje skupne tehnološke pobude za industrijske panoge, ki temeljijo na rabi
biomase (skupna tehnološka pobuda BBI).
Skupno podjetje BBI bi bilo treba ustanoviti
za obdobje do 31. decembra 2024. Sedež bo imelo v Bruslju v Belgiji.
Ustanovila ga bosta EU, ki jo zastopa Evropska
komisija, in konzorcij industrijskih panog, ki temeljijo na rabi biomase, Biobased
Industries Consortium (BIC). Njegove dejavnosti bosta skupno financirala
njegova ustanovitelja. Komisija in konzorcij BIC bosta enakovredno prispevala k
tekočim stroškom Skupnega podjetja BBI. Raziskovalne in predstavitvene
dejavnosti se bodo financirale s prispevki podjetij, ki so člani
konzorcija BIC, z denarnimi in nedenarnimi sredstvi (osebje, oprema, potrošno
blago itd.) ter denarnimi sredstvi EU. Raven sredstev EU se bo spreminjala v
skladu s pravili programa Obzorje 2020, odvisno od vrste zadevne
dejavnosti.
Skupno podjetje BBI bo odprto za nove
člane, če bodo prispevali sredstva za uresničevanje njegovih
ciljev.
Komisija bo imela v upravnem odboru enake
pravice in glasovalne pravice kot člani konzorcija BIC iz industrije.
Pravna podlaga
Pravna podlaga tega predloga je
člen 187 PDEU.
Uporabljala se bodo pravila za sodelovanje v
programu Obzorje 2020 in razširjanje njegovih rezultatov. Vendar je ob
upoštevanju posebnih operativnih potreb te pobude potrebno odstopanje od teh
pravil. Kljub temu posebno odstopanje v tej fazi ni vključeno v ta
predlog, da to ne bi škodilo medinstitucionalnim razpravam o ustrezni pravni
podlagi/postopkovnih pravilih za njihovo sprejetje, ki še potekajo v okviru
zakonodajnega dela v zvezi s predlogom Komisije za Uredbo Evropskega parlamenta
in Sveta o pravilih za sodelovanje v programu Obzorje 2020 ter razširjanje
njegovih rezultatov (COM(2011) 0810 – 2011/0399 (COD). Posebno odstopanje bo
ob upoštevanju izida navedenih razprav vključeno pozneje.
Na podlagi odstopanja bo mogoče pri
ukrepih, ki niso inovacijski, upravičenost do financiranja omejiti na
subjekte, kot so MSP ali srednješolske in visokošolske ustanove, ter hkrati
doseči optimalni učinek finančnega vzvoda na zasebne naložbe. 
Subsidiarnost in sorazmernost
Predlog se nanaša na področje, na katerem
EU nima izključne pristojnosti, zato se uporablja načelo
subsidiarnosti.
Cilje politike, na katerih temelji predlog, je
mogoče doseči samo z ukrepanjem EU, in sicer iz naslednjih bistvenih
razlogov:
(1)              
zaradi nadnacionalne in zapletene narave opredeljenega
velikega izziva na področju raziskav in inovacij je treba združiti
komplementarno znanje in finančne vire iz različnih sektorjev in držav.
Nobena posamezna država članica, družba ali zainteresirana stran ne more
sama rešiti tega problema;
(2)              
prizadevanja za uskladitev in potrebni viri so tako
zelo obsežni, da jih je mogoče verodostojno izvajati samo na evropski
ravni;
(3)              
ker se v drugih vodilnih gospodarstvih pripravljajo
ali so bile sprožene podobne in konkurenčne pobude (ZDA, Brazilija,
Kitajska, Kanada), je samo ukrep velikega obsega, ki se izvaja na evropski
ravni, dovolj privlačen za naložbe industrijskih panog v Evropi.
V skladu z načelom sorazmernosti
določbe te uredbe ne presegajo tistega, kar je potrebno za
uresničitev njenih ciljev.
Izbira
instrumenta
Predlagana uredba bo znatno spodbudila javne
in zasebne naložbe v raziskave in inovacije, katerih cilj je izboljšati
konkurenčnost evropskih industrijskih panog, ki temeljijo na rabi biomase,
in ustvarjati nova delovna mesta, zlasti na podeželju. Skupno podjetje BBI
lahko s finančnimi sredstvi EU pritegne zasebna sredstva v obsegu, ki ga ni
mogoče doseči s tradicionalnimi instrumenti, saj nimajo strateškega
dolgoročnega pristopa v zvezi z načrtovanjem in financiranjem. Med
delovanjem skupnega podjetja bo 1 EUR sredstev EU pritegnil 2,8 EUR
zasebnih sredstev.
4.           PRORAČUNSKE POSLEDICE
Celotni proračun Skupnega podjetja BBI bo
znašal 2 000 milijonov EUR (vključno z denarnimi in stvarnimi
prispevki). Poleg tega se je industrija zavezala, da bo 1 800 milijonov EUR
vložila v ustanovitev velikih predstavitvenih in vodilnih obratov, ki bodo
prispevali k ciljem te skupne tehnološke pobude. 
Evropska unija (vključno z Efto) bo
prispevala največ 1000 milijonov EUR[15],
ki se plačajo iz proračuna za program Obzorje 2020.
Tekoče stroške Skupnega podjetja BBI
bosta v enakih deležih od začetka krila EU in BIC. Upravni stroški med
trajanjem skupnega podjetja ne bodo presegli 60 milijonov EUR.
Raziskovalne in predstavitvene dejavnosti, ki
jih bo izvajalo Skupno podjetje BBI in bodo upravičene do sofinanciranja v
okviru Obzorja 2020, bosta skupaj financirala EU in BIC.
5.           NEOBVEZNI ELEMENTI
Pregled
EU bo predložila letno poročilo o
napredku Skupnega podjetja BBI in do 31. decembra 2017 izvedla vmesni
pregled. Razrešnica za izvrševanje prispevka EU bo del razrešnice, ki jo
Evropski parlament na priporočilo Sveta da Komisiji v skladu s postopkom
iz člena 319 PDEU.
2013/0241 (NLE)
Predlog
UREDBA SVETA
o Skupnem podjetju za industrijske panoge, ki
temeljijo na rabi biomase
(Besedilo velja za EGP)
SVET EVROPSKE UNIJE JE –
ob upoštevanju Pogodbe o delovanju Evropske
unije ter zlasti člena 187 in prvega odstavka člena 188
Pogodbe,
ob upoštevanju predloga Evropske komisije,
ob upoštevanju mnenja Evropskega parlamenta,[16]
ob upoštevanju mnenja Ekonomsko-socialnega
odbora,[17]
ob upoštevanju naslednjega:
(1)       Javno-zasebna partnerstva v
obliki skupnih tehnoloških pobud so bila prvotno določena v Sklepu (ES)
št. 1982/2006 Evropskega parlamenta in Sveta z dne 18. decembra 2006
o Sedmem okvirnem programu Evropske skupnosti za raziskave, tehnološki razvoj
in predstavitvene dejavnosti (2007–2013)[18].
(2)       V Odločbi Sveta št. 971/2006/ES
z dne 19. decembra 2006 o posebnem programu „Sodelovanje“ za
izvajanje Sedmega okvirnega programa Evropske skupnosti za raziskave,
tehnološki razvoj in predstavitvene dejavnosti (2007–2013)[19] so bila opredeljena posebna
javno-zasebna partnerstva, ki jih je treba podpreti. 
(3)       Cilj Uredbe (EU) št. …/2013
Evropskega parlamenta in Sveta z dne […] 2013 o okvirnem programu za
raziskave in inovacije (2014–2020) Obzorje 2020[20] je doseči večji
učinek na raziskave in inovacije z združevanjem sredstev okvirnega
programa Obzorje 2020 in sredstev zasebnega sektorja v okviru
javno-zasebnih partnerstev na ključnih področjih, na katerih bi lahko
raziskave in inovacije prispevale k obsežnejšim ciljem Unije na področju
konkurenčnosti in pomagale pri spoprijemanju z družbenimi izzivi. Unija
lahko v navedenih partnerstvih sodeluje s finančnimi prispevki za skupna
podjetja, ustanovljena na podlagi člena 187 Pogodbe v skladu s
Sklepom št. 1982/2006/ES. 
(4)       V skladu s Sklepom Sveta (EU)
št. …/2013 z dne […] 2013 o uvedbi posebnega programa za izvajanje
Obzorja 2020 (2014–2020)[21] je mogoče skupnim podjetjem,
ustanovljenim na podlagi okvirnega programa Obzorje 2020, zagotoviti
podporo pod pogoji, določenimi v navedenem sklepu.
(5)       V strategiji Evropa 2020[22] je poudarjena potreba po
razvoju ugodnih pogojev za naložbe v znanje in inovacije za doseganje pametne,
trajnostne in vključujoče rasti v Uniji. To
strategijo sta potrdila Evropski parlament in Svet.
(6)       Konzorcij industrijskih panog,
ki temeljijo na rabi biomase (Bio-based Industries Consortium, v nadaljnjem
besedilu: BIC) je na podlagi obširnega posvetovanja z javnimi in zasebnimi
zainteresiranimi stranmi pripravil dokument z vizijo ter strateški raziskovalni
in inovacijski program. V slednjem so opisani glavni tehnološki in inovacijski
izzivi, ki jih je treba premagati, da bi se v Evropi razvile trajnostne in
konkurenčne industrijske panoge, ki temeljijo na rabi biomase, opredeljene
pa so tudi raziskovalne, predstavitvene in uvajalne dejavnosti, ki jih je treba
izvesti v okviru skupne tehnološke pobude za industrijske panoge, ki temeljijo
na rabi biomase.
(7)       Konzorcij BIC je nepridobitna
organizacija, ustanovljena za zastopanje skupine podjetij, ki podpira skupno
tehnološko pobudo za industrijske panoge, ki temeljijo na rabi biomase. Njegovi
člani prihajajo iz celotne vrednostne verige na področju biomase,
vključujejo pa velika podjetja, mala in srednje velika podjetja (MSP), regionalne
grozde, evropska trgovinska združenja in evropske tehnološke platforme. Njegov
cilj je zagotavljati in spodbujati tehnološki in gospodarski razvoj industrijskih
panog, ki temeljijo na rabi biomase, v Evropi. Za članstvo v njem lahko
zaprosijo vse zainteresirane strani vzdolž vrednostne verige na področju
biomase. Konzorcij sledi splošnima načeloma odprtosti in preglednosti
članstva, kar zagotavlja široko vključenost industrije.
(8)       V sporočilu Komisije z
dne 13. februarja 2012 z naslovom „Inovacije za trajnostno rast:
biogospodarstvo za Evropo“[23],
zlasti pa v njenem akcijskem načrtu se poziva k javno-zasebnemu
partnerstvu v podporo ustanovitvi trajnostnih in konkurenčnih industrijskih
panog in vrednostnih verig, ki temeljijo na rabi biomase, v Evropi. V skladu s
prehodom na družbo brez nafte je cilj sporočila bolje povezati sektorje
proizvodnje in predelave biomase, da bi prehransko varnost in omejenost
naravnih virov ter okoljske cilje združili z uporabo biomase v industriji in
energetiki. 
(9)       V sporočilu Komisije z
dne 10. oktobra 2012 z naslovom „Močnejša evropska industrija za
rast in oživitev gospodarstva“[24] je potrjen strateški pomen industrijskih panog,
ki temeljijo na rabi biomase, za prihodnjo konkurenčnost Evrope, kot je
opredeljeno v sporočilu Komisije z dne 21. decembra 2007 z
naslovom „Pobuda za vodilni trg za Evropo“[25],
poudarjena pa je tudi potreba po skupni tehnološki pobudi za „industrijske panoge,
ki temeljijo na rabi biomase“.
(10)     Industrijske panoge, ki
temeljijo na rabi biomase, in njihove vrednostne verige se spopadajo z
zapletenimi in obsežnimi tehnološkimi in inovacijskimi izzivi. Kot
porajajoči se sektor morajo odpraviti razpršenost tehničnega znanja
in omejenost javno dostopnih podatkov o dejanski razpoložljivosti virov, da bi vzpostavili
trajnostne in konkurenčne vrednostne verige. Da bi premagali te izzive, je
treba osredotočeno in usklajeno doseči kritično maso v smislu
obsega dejavnosti, odličnosti in potenciala za inovacije na ravni EU.
(11)     Skupna tehnološka pobuda za
industrijske panoge, ki temeljijo na rabi biomase, bi morala omiliti
različne vrste tržnih slabosti, ki odvračajo zasebne naložbe v
predkonkurenčne raziskovalne, predstavitvene in uvajalne dejavnosti za
industrijske panoge, ki temeljijo na rabi biomase, v Evropi. Zlasti bi morala
preveriti razpoložljivost zanesljive oskrbe z biomaso, pri čemer bi bilo
treba upoštevati druge konkurenčne družbene in okoljske zahteve, ter
podpreti razvoj naprednih predelovalnih tehnologij, obsežnih predstavitvenih
dejavnosti in instrumentov politike, da bi se tako zmanjšalo tveganje pri
zasebnih naložbah v raziskave in inovacije za razvoj trajnostnih in
konkurenčnih proizvodov na biološki osnovi in biogoriv. 
(12)     Skupna tehnološka pobuda za
industrijske panoge, ki temeljijo na rabi biomase, bi morala biti javno-zasebno
partnerstvo, namenjeno povečanju naložb v razvoj trajnostnega industrijskega
sektorja, ki temelji na rabi biomase, v Evropi. Zagotoviti bi morala okoljske
in družbeno-gospodarske koristi za evropske državljane, povečati
konkurenčnost Evrope in prispevati k temu, da se uveljavi kot ključni
akter pri raziskavah, predstavitvi in uvajanju naprednih proizvodov na biološki
osnovi in biogoriv.
(13)     Cilj skupne tehnološke pobude
za industrijske panoge, ki temeljijo na rabi biomase, je izvajati program
raziskav in inovacij v Evropi, s katerim se bo ocenila razpoložljivost
obnovljivih bioloških virov, ki jih je mogoče uporabiti za proizvodnjo
materialov na biološki osnovi, ter na podlagi tega podpreti oblikovanje
trajnostnih vrednostnih verig na področju biomase. Te dejavnosti bi bilo
treba izvajati v sodelovanju med zainteresiranimi stranmi vzdolž celotnih
vrednostnih verig na področju biomase, vključno s primarno
proizvodnjo in predelovalnimi industrijami, blagovnimi znamkami, MSP,
raziskovalnimi in tehnološkimi središči ter univerzami.
(14)     Zaradi pomena in obsega ciljev
skupne tehnološke pobude za industrijske panoge, ki temeljijo na rabi biomase,
obsega potrebnih finančnih in tehničnih sredstev ter potrebe po
doseganju učinkovitega sodelovanja in sinergije sredstev in financiranja
je potrebno ukrepanje Unije. Skupno podjetje za izvajanje skupne tehnološke
pobude za industrijske panoge, ki temeljijo na rabi biomase (v nadaljnjem
besedilu: Skupno podjetje BBI) bi bilo zato treba ustanoviti kot pravni
subjekt. 
(15)     Cilj Skupnega podjetja BBI bi
bilo treba doseči s podporo raziskovalnim in inovacijskim
dejavnostim, in sicer z uporabo sredstev iz javnega in zasebnega sektorja.
Skupno podjetje BBI bi moralo v ta namen objaviti javne razpise za zbiranje
ponudb v podporo raziskovalnim, predstavitvenim in uvajalnim dejavnostim. 
(16)     Da bi se dosegel največji
učinek, bi moralo Skupno podjetje za industrijske panoge, ki temeljijo na
rabi biomase, razviti tesne sinergije z drugimi programi Unije, na primer na področju
izobraževanja, okolja, konkurenčnosti in MSP, ter s skladi kohezijske
politike in politiko za razvoj podeželja, ki lahko posebej pomagajo pri krepitvi
nacionalnih in regionalnih raziskovalnih in inovacijskih zmogljivosti v okviru
strategij pametne specializacije.
(17)     Ustanovna člana Skupnega
podjetja BBI bi morala biti Unija in konzorcij BIC. 
(18)     Pravila o organizaciji in delovanju
Skupnega podjetja BBI bi morala biti določena v Statutu Skupnega podjetja
BBI kot delu te uredbe. 
(19)     Konzorcij BIC je dal pisno
soglasje, da se raziskovalne dejavnosti na področju Skupnega podjetja BBI
izvajajo v okviru strukture, ki je bolje prilagojena javno-zasebnemu
partnerstvu. Primerno je, da konzorcij BIC s podpisom potrditvenega dopisa pristopi
k Statutu iz Priloge k tej uredbi. 
(20)     Skupno podjetje BBI bi moralo
za dosego svojih ciljev zagotavljati finančno podporo, predvsem z
dodeljevanjem nepovratnih sredstev udeležencem na podlagi javnih in
konkurenčnih razpisov za zbiranje predlogov.
(21)     Prispevki zasebnih članov
ne bi smeli biti omejeni samo na upravne stroške Skupnega podjetja BBI in
sofinanciranje, potrebno za izvajanje raziskovalnih in inovativnih ukrepov, ki
jih podpira Skupno podjetje BBI. 
(22)     Njihovi prispevki bi se morali
nanašati tudi na dodatne dejavnosti, ki jih morajo izvajati zasebni člani,
kot je določeno v letnem načrtu dodatnih dejavnosti; da bi dobili ustrezen
pregled nad učinkom vzvoda, bi morale navedene dodatne dejavnosti pomeniti
prispevke k širši skupni tehnološki pobudi za industrijske panoge, ki temeljijo
na rabi biomase.
(23)     Sodelovanje v posrednih
ukrepih, ki jih financira Skupno podjetje BBI, bi moralo biti skladno z Uredbo
(EU) št. … /2013 Evropskega parlamenta in Sveta z dne […] 2013 o
pravilih za sodelovanje v „okvirnem programu za raziskave in inovacije Obzorje 2020
ter razširjanje njegovih rezultatov (2014–2020)“[26].
(24)     Finančni prispevek Unije
za Skupno podjetje BBI bi bilo treba upravljati v skladu z načelom dobrega
finančnega poslovodenja in zadevnimi pravili o posrednem upravljanju iz
Uredbe (EU, Euratom) št. 966/2012 ter Delegirane uredbe Komisije (EU) št. 1268/2012
z dne 29. oktobra 2012 o pravilih uporabe Uredbe (EU, Euratom) št. 966/2012[27]. 
(25)     Revizije prejemnikov sredstev
Unije na podlagi te uredbe bi bilo v skladu z Uredbo (EU) št. …/2013
[okvirni program Obzorje 2020] treba izvajati tako, da se zmanjša upravno
breme.
(26)     Finančne interese Unije
in drugih članov Skupnega podjetja BBI bi bilo treba v celotnem ciklusu
odhodkov zaščititi s sorazmernimi ukrepi, med katerimi so
preprečevanje, odkrivanje in preiskovanje nepravilnosti, povračilo
izgubljenih, napačno plačanih ali nepravilno porabljenih sredstev ter
po potrebi upravne in denarne kazni v skladu z Uredbo (EU, Euratom) št. 966/2012.
(27)     Notranji revizor Komisije bi
moral imeti v zvezi s Skupnim podjetjem BBI enaka pooblastila kakor v zvezi s
službami Komisije.
(28)     V skladu s členom 287(1)
Pogodbe lahko ustanovni akt organov, uradov ali agencij, ki jih je ustanovila
Unija, izključuje izvajanje revizij vseh prihodkov in odhodkov navedenih
organov, uradov ali agencij s strani Računskega sodišča. V skladu s
členom 60(5) Uredbe (EU, Euratom) št. 966/2012 mora
računovodske izkaze organov na podlagi člena 209 Uredbe (EU,
Euratom) št. 966/2012 preveriti neodvisni revizijski organ, ki mora izdati
mnenje, med drugim, o zanesljivosti računovodskih izkazov ter zakonitosti
in pravilnosti z njimi povezanih transakcij. Zaradi preprečevanja dvojnega
preverjanja računovodskih izkazov se računovodski izkazi Skupnega
podjetja BBI ne bi smeli predložiti v preverjanje Računskemu sodišču.
(29)     Za lažjo ustanovitev Skupnega
podjetja BBI bi morala biti za njegovo vzpostavitev in začetno delovanje
odgovorna Komisija, dokler Skupno podjetje BBI ne bo operativno sposobno za
izvrševanje lastnega proračuna.
(30)     V skladu z načeloma
subsidiarnosti in sorazmernosti, kot sta določeni v členu 5
Pogodbe o Evropski uniji, države članice ne morejo zadostno doseči
ciljev Skupnega podjetja BBI glede krepitve raziskav in inovacij v Uniji, ampak
jih zaradi preprečevanja podvajanja, ohranjanja kritične mase in
zagotavljanja optimalne porabe javnih sredstev lahko bolje doseže Unija; ta
uredba se omejuje na zahtevani minimum za dosego navedenih ciljev in ne presega
tistega, kar je v ta namen potrebno –
SPREJEL NASLEDNJO UREDBO:
Člen 1
Ustanovitev
1.           Za izvajanje skupne
tehnološke pobude za industrijske panoge, ki temeljijo na rabi biomase, se za
obdobje od 1. januarja 2014 do 31. decembra 2024 ustanovi
skupno podjetje v smislu člena 187 Pogodbe (v nadaljnjem besedilu: Skupno
podjetje BBI).
2.           Skupno podjetje BBI je organ,
ki je pooblaščen za izvajanje javno-zasebnega partnerstva iz člena 209
Uredbe (EU, Euratom) št. 966/2012 Evropskega parlamenta in Sveta[28]. 
3.           Skupno podjetje BBI je pravna
oseba. V vseh državah članicah uživa najširšo pravno in poslovno
sposobnost, ki jo pravnim osebam priznava zakonodaja navedenih držav
članic. Zlasti lahko pridobiva premičnine in nepremičnine ali z
njimi razpolaga in nastopa kot stranka v sodnem postopku.
4.           Sedež Skupnega podjetja BBI
je v Bruslju v Belgiji.
5.           Statut Skupnega podjetja BBI
je določen v Prilogi.
Člen 2
Cilji
Skupno podjetje BBI ima naslednje cilje:
(a)                   
prispevati k izvajanju Uredbe (EU) št. .../2013
Evropskega parlamenta in Sveta z dne [...] 2013 o okvirnem programu
Obzorje 2020, in zlasti dela […] Sklepa Sveta št. … /2013 EU z dne […] 2013
o uvedbi posebnega programa za izvajanje Obzorja 2020; 
(b)                   
prispevati k ciljem skupne tehnološke pobude za
industrijske panoge, ki temeljijo na rabi biomase, za z viri bolj gospodarno in
trajnostno nizkoogljično gospodarstvo ter povečanje gospodarske rasti
in zaposlovanja, zlasti na podeželju, z razvojem trajnostnih in
konkurenčnih industrijskih panog, ki temeljijo na rabi biomase, v Evropi,
ki bodo temeljile na naprednih biorafinerijah, ki se trajnostno oskrbujejo z
biomaso, ter zlasti:
(c)                   
predstaviti tehnologije, ki omogočajo nove
kemične sestavine, nove materiale in nove potrošniške izdelke iz evropske
biomase ter ne potrebujejo fosilnih virov;
(d)                   
razviti poslovne modele, ki povezujejo gospodarske
akterje vzdolž celotne vrednostne verige od dobave biomase v obrate rafinerij
do dobave materialov iz biomase, kemikalij in goriv potrošnikom, vključno
z vzpostavitvijo novih medsektorskih povezav in podporo medpanožnim grozdom,
ter
(e)                   
vzpostaviti vodilne obrate biorafinerij, ki uporabljajo
tehnologije in poslovne modele za materiale, kemikalije in goriva na biološki
osnovi, ter predstaviti izboljšave stroškov in učinkovitosti na ravní, ki
so konkurenčne alternativam na osnovi fosilnih goriv.
Člen 3
Finančni prispevek Unije
1.           Najvišji prispevek Unije,
vključno z odobritvami Efte, je za Skupno podjetje BBI za kritje upravnih
stroškov in stroškov poslovanja 1 000 milijonov EUR. Plača se
iz sredstev splošnega proračuna Unije, dodeljenih posebnemu programu za
izvajanje okvirnega programa Obzorje 2020 v skladu z zadevnimi
določbami člena 58(1)(c)(iv) ter členoma 60 in 61
Uredbe (EU, Euratom) št. 966/2012 za organe iz člena 209
navedene uredbe.
2.           Finančni prispevek Unije
urejajo sporazum o prenosu pooblastil in sporazumi o letnem prenosu sredstev,
ki jih skleneta Komisija v imenu Unije in Skupno podjetje BBI.
3.           Sporazum o prenosu pooblastil
iz odstavka 2 zajema vidike, določene v členu 58(3),
členih 60 in 61 Uredbe (EU, Euratom) št. 966/2012 ter členu 40
Delegirane uredbe Komisije (EU) št. 1268/2012, med drugim tudi naslednje:
(a)     zahteve za prispevek Skupnega podjetja
BBI v zvezi z ustreznimi kazalniki uspešnosti iz Priloge II k Sklepu št. …/EU
[posebni program za izvajanje okvirnega programa Obzorje 2020];
(b)     zahteve za prispevek Skupnega podjetja
BBI v zvezi s spremljanjem iz Priloge III k Sklepu št. …/EU [posebni
program za izvajanje okvirnega programa Obzorje 2020];
(c)     posebne kazalnike uspešnosti v zvezi z
delovanjem Skupnega podjetja BBI;
(d)     ureditve v zvezi s predložitvijo podatkov,
potrebnih za zagotovitev, da lahko Komisija izpolnjuje svoje obveznosti glede
razširjanja in poročanja;
(e)     uporabo človeških virov in spremembe
v zvezi z njimi, zlasti zaposlovanje po funkcionalnih skupinah, razredih in
kategorijah, prerazporejanje in vse spremembe števila uslužbencev.
Člen 4
Prispevki članov razen Unije
1.           Člani Skupnega podjetja
BBI razen Unije skupaj prispevajo ali poskrbijo, da njihovi sestavni subjekti
skupaj prispevajo najmanj 2 800 milijonov EUR v obdobju, opredeljenem
v členu 1.
2.           Prispevek iz odstavka 1
je sestavljen iz:
(a)         
prispevkov za Skupno podjetje BBI, kot so
določeni v določbi 12(2), določbi 12(3)(b) in določbi 12(3)(c)
Statuta iz Priloge;
(b)         
stvarnih prispevkov v višini najmanj 1 800 milijonov EUR
v obdobju, opredeljenem v členu 1, ki jih zagotovijo člani razen
Unije ali njihovi sestavni subjekti in so sestavljeni iz stroškov, ki jih imajo
pri izvajanju dodatnih dejavnosti zunaj delovnega načrta Skupnega podjetja
BBI, s katerimi prispevajo k ciljem skupne tehnološke pobude BBI. Z drugimi
programi Unije za financiranje je mogoče navedene stroške pokriti v skladu
z veljavnimi pravili in postopki. V takih primerih finančna sredstva Unije
ne nadomeščajo stvarnih prispevkov članov razen Unije ali njihovih
sestavnih subjektov.
Stroški iz točke (b) niso
upravičeni do finančne podpore Skupnega podjetja BBI. Ustrezne
dejavnosti se določijo v letnem načrtu dodatnih dejavnosti, v katerem
se navede ocenjena vrednost navedenih prispevkov.
3.           Člani Skupnega podjetja
BBI razen Unije vsako leto do 31. januarja sporočijo upravnemu odboru
Skupnega podjetja BBI višino prispevkov iz odstavka 2, plačanih v
vsakem od predhodnih proračunskih let.
4.           Za oceno vrednosti prispevkov
iz točke (b) odstavka 2 in določbe 12(3)(c) Statuta iz
Priloge se stroški določijo v skladu z običajnimi praksami
stroškovnega računovodstva zadevnih subjektov, veljavnimi
računovodskimi standardi države, v kateri ima posamezni subjekt sedež, in
veljavnimi mednarodnimi računovodskimi standardi/mednarodnimi standardi
računovodskega poročanja. Stroške potrdi neodvisni zunanji revizor,
ki ga imenuje zadevni subjekt. Oceno vrednosti prispevkov preveri Skupno
podjetje BBI. Če negotovosti ostajajo, jo lahko Skupno podjetje BBI revidira.
5.           Komisija lahko prekliče,
sorazmerno zmanjša ali začasno ustavi finančni prispevek Unije za
Skupno podjetje BBI ali začne postopek za prenehanje delovanja podjetja iz
določbe 20(2) Statuta iz Priloge, če navedeni člani ali
njihovi sestavni subjekti prispevkov iz odstavka 2 ne plačujejo, jih
plačujejo samo delno ali z zamudo.
Člen 5
Finančna pravila
Skupno podjetje BBI sprejme posebna
finančna pravila v skladu s členom 209 Uredbe (EU, Euratom) št. 966/2012
in Uredbo (EU) št. […] [delegirana uredba o vzorčni finančni
uredbi za javno-zasebna partnerstva].
Člen 6
Osebje
1.           Za osebje Skupnega podjetja
BBI se uporabljajo Kadrovski predpisi za uradnike in Pogoji za zaposlitev
drugih uslužbencev Evropske unije, določeni z Uredbo Sveta (EGS, Euratom,
ESPJ) št. 259/68[29],
ter pravila, sprejeta s sporazumom med institucijami Unije za izvajanje
navedenih kadrovskih predpisov in pogojev za zaposlitev drugih uslužbencev. 
2.           Upravni odbor v zvezi z
osebjem Skupnega podjetja BBI izvaja pooblastila, ki so s Kadrovskimi predpisi
podeljena organu za imenovanja, s Pogoji za zaposlitev drugih uslužbencev pa organu,
pristojnemu za sklepanje pogodb o zaposlitvi (v nadaljnjem besedilu:
pooblastila organa za imenovanja).
Upravni odbor v skladu s členom 110
Kadrovskih predpisov sprejme odločitev na podlagi člena 2(1)
Kadrovskih predpisov in člena 6 Pogojev za zaposlitev drugih
uslužbencev o prenosu ustreznih pooblastil organa za imenovanja na izvršnega
direktorja in opredelitvi pogojev, v skladu s katerimi se lahko ta prenos
pooblastil začasno prekine. Izvršni direktor ima dovoljenje za nadaljnji
prenos navedenih pooblastil.
Upravni odbor lahko zaradi izjemnih okoliščin
s sklepom začasno prekine prenos pooblastil organa za imenovanja na
izvršnega direktorja in pooblastil, ki jih je ta prenesel naprej, ter jih izvaja
sam ali jih prenese na enega od svojih članov ali člana osebja skupnega
podjetja, razen izvršnega direktorja.
3.           Upravni odbor sprejme
ustrezna izvedbena pravila h Kadrovskim predpisom in Pogojem za zaposlitev
drugih uslužbencev v skladu s členom 110 Kadrovskih predpisov.
4.           Kadrovski viri se v skladu z
letnim proračunom skupnega podjetja določijo z načrtom delovnih
mest Skupnega podjetja BBI, v katerem sta navedeni število začasnih
delovnih mest po funkcionalnih skupinah in razredih ter število pogodbenih
uslužbencev v ekvivalentu polnega delovnega časa.
5.           Osebje Skupnega podjetja BBI
so začasni uslužbenci in pogodbeni uslužbenci.
6.           Vse stroške v zvezi z osebjem
krije Skupno podjetje BBI.
Člen 7
Napoteni nacionalni strokovnjaki in pripravniki
1.           Skupno podjetje BBI lahko
uporabi napotene nacionalne strokovnjake in pripravnike, ki niso zaposleni v skupnem
podjetju. Število napotenih nacionalnih strokovnjakov, izraženo v ekvivalentu
polnega delovnega časa, se doda informacijam o osebju iz člena 6(4)
te uredbe v skladu z letnim proračunom.
2.           Upravni odbor sprejme sklep,
s katerim določi pravila o napotitvi nacionalnih strokovnjakov v Skupno
podjetje BBI in uporabi pripravnikov.
Člen 8
Privilegiji in imunitete
Za Skupno podjetje BBI in njegovo osebje se
uporablja Protokol o privilegijih in imunitetah Unije.
Člen 9
Odgovornost Skupnega podjetja BBI
1.           Pogodbeno odgovornost
Skupnega podjetja BBI urejajo zadevne pogodbene določbe in pravo, ki se
uporablja za zadevni sporazum, sklep ali pogodbo.
2.           V primeru nepogodbene
odgovornosti Skupno podjetje BBI v skladu s splošnimi pravnimi načeli, ki
so skupna vsem državam članicam, nadomesti vso škodo, ki jo je povzročilo
njegovo osebje pri opravljanju svojih dolžnosti.
3.           Vsako plačilo Skupnega
podjetja BBI v zvezi z odgovornostjo iz odstavkov 1 in 2 ter stroški in
izdatki, nastali v povezavi s tem, se štejejo za odhodke Skupnega podjetja BBI
in se krijejo iz sredstev Skupnega podjetja BBI.
4.           Skupno podjetje BBI je edino
odgovorno za izpolnjevanje svojih obveznosti.
Člen 10
Pristojnost Sodišča in pravo, ki se uporablja 
1.           Sodišče je pristojno pod
pogoji, določenimi v Pogodbi, in v naslednjih primerih:
(a)     v sporih med člani, ki se nanašajo
na predmet te uredbe;
(b)     na podlagi arbitražnih klavzul v
sporazumih, sklepih ali pogodbah, ki jih sklene Skupno podjetje BBI;
(c)     v sporih v zvezi z nadomestilom škode, ki
jo je povzročilo osebje Skupnega podjetja BBI pri opravljanju svojih
dolžnosti;
(d)     v sporih med Skupnim podjetjem BBI in
njegovimi uslužbenci v okvirih in pod pogoji, določenimi v Kadrovskih
predpisih za uradnike in Pogojih za zaposlitev drugih uslužbencev Evropske
unije.
2.           Za vse zadeve, ki jih ne
urejajo ta uredba ali drugi pravni akti Unije, se uporablja pravo države, v
kateri je sedež Skupnega podjetja BBI.
Člen 11
Ocenjevanje
1.           Komisija do 31. decembra 2017
pripravi vmesno oceno Skupnega podjetja BBI. Ugotovitve ocene in pripombe
pošlje Evropskemu parlamentu in Svetu do 30. junija 2018. 
2.           Komisija lahko na podlagi
ugotovitev vmesne ocene iz odstavka 1 ukrepa v skladu s členom 4(5)
ali sprejme drug ustrezen ukrep.
3.           V šestih mesecih od
prenehanja delovanja Skupnega podjetja BBI, vendar najpozneje v dveh letih po
začetku postopka za prenehanje delovanja iz določbe 20 Statuta
iz Priloge, pripravi končno oceno Skupnega podjetja BBI. Rezultati
navedene končne ocene se pošljejo Evropskemu parlamentu in Svetu.
Člen 12
Razrešnica
1.           Razrešnica glede izvrševanja
proračuna v zvezi s prispevkom Unije za Skupno podjetje BBI je del
razrešnice, ki jo na priporočilo Sveta Evropski parlament da Komisiji v
skladu s postopkom iz člena 319 Pogodbe.
2.           Skupno podjetje BBI v celoti
sodeluje z institucijami, ki so vključene v postopek razrešnice, in po
potrebi zagotovi vse potrebne dodatne informacije. V zvezi s tem se od njega lahko
zahteva, naj ima predstavnika na sestankih z institucijami ali organi ter
pomaga odredbodajalcu Komisije na podlagi prenosa.
Člen 13
Naknadne revizije
1.           Naknadne revizije odhodkov za
posredne ukrepe opravi Skupno podjetje BBI v skladu s členom 23 Uredbe
(EU) št. […] [okvirni program Obzorje 2020] kot del posrednih ukrepov
okvirnega programa Obzorje 2020.
2.           Komisija se lahko zaradi
zagotovitve skladnosti odloči izvesti revizije iz odstavka 1. 
Člen 14
Zaščita finančnih interesov članov
1.           Brez poseganja v določbo 16(4)
Statuta iz Priloge Skupno podjetje BBI odobri osebju Komisije in drugim osebam,
ki jih ta pooblasti, ter Računskemu sodišču dostop do svojih lokacij
in prostorov ter vseh informacij, vključno z informacijami v elektronski
obliki, ki so potrebne za izvedbo revizij.
2.           Evropski urad za boj proti
goljufijam (OLAF) lahko v skladu z določbami in postopki iz Uredbe (ES)
št. 1073/1999 Evropskega parlamenta in Sveta z dne 25. maja 1999
o preiskavah, ki jih izvaja Evropski urad za boj proti goljufijam (OLAF),[30] in Uredbe Sveta (Euratom, ES)
št. 2185/96 z dne 11. novembra 1996 o pregledih in inšpekcijah
na kraju samem, ki jih opravlja Komisija za zaščito finančnih
interesov Evropskih skupnosti pred goljufijami in drugimi nepravilnostmi[31] opravi preiskave,
vključno s pregledi in inšpekcijami na kraju samem, da bi v zvezi s
sporazumom, sklepom ali pogodbo, ki se financira na podlagi te uredbe, ugotovil
morebitne primere goljufije, korupcije ali drugih nezakonitih ravnanj, ki
škodijo finančnim interesom Unije.
3.           Brez vpliva na odstavka 1
in 2 pogodbe, sporazumi in sklepi, ki izhajajo iz izvajanja te uredbe,
vsebujejo določbe, s katerimi so Komisija, Skupno podjetje BBI,
Računsko sodišče in urad OLAF izrecno pooblaščeni za izvajanje
takih revizij in preiskav v skladu s svojimi pristojnostmi.
4.           Skupno podjetje BBI zagotovi,
da so finančni interesi njegovih članov ustrezno zaščiteni, in
sicer z izvajanjem ali naročanjem ustreznih notranjih in zunanjih kontrol.
5.           Skupno podjetje BBI pristopi
k Medinstitucionalnemu sporazumu z dne 25. maja 1999 med Evropskim parlamentom,
Svetom in Komisijo Evropskih skupnosti o notranjih preiskavah urada za boj
proti goljufijam (OLAF)[32].
Skupno podjetje BBI sprejme potrebne ukrepe za olajšanje notranjih preiskav, ki
jih izvaja urad OLAF.
Člen 15
Zaupnost
Brez poseganja v člen 16 Skupno
podjetje BBI zagotovi varstvo občutljivih informacij, katerih razkritje bi
lahko ogrozilo interese njegovih članov ali udeležencev dejavnosti
Skupnega podjetja BBI.
Člen 16
Preglednost
1.           Za dokumente, ki jih hrani
Skupno podjetje BBI, se uporablja Uredba (ES) št. 1049/2001 Evropskega
parlamenta in Sveta o dostopu javnosti do dokumentov Evropskega parlamenta,
Sveta in Komisije[33].
2.           Upravni odbor Skupnega
podjetja BBI lahko sprejme praktične rešitve za izvajanje Uredbe (ES) št. 1049/2001.
3.           Brez poseganja v člen 10
se lahko zoper sklepe, ki jih Skupno podjetje BBI sprejme v skladu s
členom 8 Uredbe (ES) št. 1049/2001, pod pogoji, določenimi
v členu 228 Pogodbe, vloži pritožba pri varuhu človekovih
pravic.
Člen 17
Pravila za sodelovanje in razširjanje
Za ukrepe, ki jih financira Skupno podjetje
BBI, se uporablja Uredba (EU) št. […] [pravila za sodelovanje v programu
Obzorje 2020 in razširjanje njegovih rezultatov]. V skladu z navedeno
uredbo se Skupno podjetje BBI šteje za organ financiranja in zagotavlja
finančno podporo posrednim ukrepom, kot je določeno v določbi 1
Statuta iz Priloge.
Člen 18
Podpora države gostiteljice
Skupno podjetje BBI in država, v kateri ima
sedež, lahko skleneta upravni sporazum o privilegijih in imunitetah ter drugi
podpori, ki jo ta država zagotovi Skupnemu podjetju BBI.
Člen 19
Začetni ukrepi
1.           Komisija je odgovorna za
ustanovitev in začetek delovanja Skupnega podjetja BBI, dokler ta ne
doseže operativne zmogljivosti za izvrševanje lastnega proračuna. Izvaja
vse potrebne ukrepe v skladu s pravom Unije ter v sodelovanju s preostalimi
člani in z udeležbo pristojnih organov Skupnega podjetja BBI.
2.           V ta namen: 
(a)         
lahko Komisija imenuje svojega uradnika za
začasnega izvršnega direktorja, ki bo opravljal obveznosti, dodeljene
izvršnemu direktorju, in ki mu lahko pomaga omejeno število uradnikov Komisije,
dokler upravni odbor v skladu z določbo 8 Priloge ne imenuje izvršnega
direktorja in ta ne prevzame svojih dolžnosti:
(b)         
z odstopanjem od člena 6(2) te uredbe
začasni direktor izvaja pooblastila organa za imenovanje;
(c)         
Komisija lahko začasno dodeli omejeno število
svojih uradnikov.
3.           Začasni izvršni direktor
lahko po privolitvi upravnega odbora odobri vsa plačila, krita z
odobrenimi proračunskimi sredstvi iz letnega proračuna Skupnega
podjetja BBI, po sprejetju načrta delovnih mest Skupnega podjetja BBI pa
lahko sklepa sporazume, sklepe ali pogodbe, vključno s pogodbami o zaposlitvi.
4.           Začasni izvršni direktor
v soglasju z izvršnim direktorjem Skupnega podjetja BBI ob soglasju upravnega
odbora določi dan, ko Skupno podjetje BBI postane sposobno izvrševati svoj
proračun. Komisija od navedenega dne ne prevzema več obveznosti in ne
izvršuje plačil za dejavnosti Skupnega podjetja BBI.
Člen 20
Začetek veljavnosti
Ta uredba začne veljati dvajseti dan po
objavi v Uradnem listu Evropske unije.
Ta uredba je zavezujoča v celoti
in se neposredno uporablja v vseh državah članicah.
V Bruslju,
                                                                       Za
Svet
                                                                       Predsednik
PRILOGA
STATUT SKUPNEGA PODJETJA BBI
1 – Naloge
Skupno
podjetje BBI izvaja naslednje naloge:
(a)                   
vzpostavi in trajnostno upravlja skupno tehnološko
pobudo za industrijske panoge, ki temeljijo na rabi biomase;
(b)                   
mobilizira potrebne vire iz javnega in zasebnega
sektorja;
(c)                   
vzpostavi in razvija tesno in dolgoročno
sodelovanje med Unijo, industrijo in ostalimi deležniki;
(d)                   
zagotavlja učinkovitost skupne tehnološke
pobude za industrijske panoge, ki temeljijo na rabi biomase;
(e)                   
doseže kritično maso raziskovalnih prizadevanj
za začetek izvajanja dolgoročnega programa;
(f)                     
spremlja napredek pri doseganju ciljev Skupnega
podjetja BBI;
(g)                   
finančno podpira posredne ukrepe na
področju raziskav in inovacij, predvsem z nepovratnimi sredstvi;
(h)                   
izvaja dejavnosti informiranja, sporočanja,
uporabe in razširjanja, pri čemer smiselno uporablja določbe
člena 22 Uredbe (EU) št. …/2013 [okvirni program Obzorje 2020];
(i)                     
izvaja vse druge naloge, potrebne za izpolnitev
ciljev iz člena 2 te uredbe.
2 – Člani
1.           Člani Skupnega podjetja
BBI so:
(a)         
Unija, ki jo zastopa Komisija; 
(b)         
po sprejetju tega statuta s podpisom potrditvenega
dopisa Bio-based Industries Consortium Aisbl (v nadaljnjem besedilu: BIC),
nepridobitna organizacija, ustanovljena po belgijskem pravu (matična
številka: 0521-857-822), s sedežem v Bruslju v Belgiji.
3 – Spremembe
članstva
1.           Za članstvo v Skupnem
podjetju BBI lahko zaprosi vsak pravni subjekt, ki neposredno ali posredno
podpira raziskave in inovacije v državi članici ali državi, pridruženi okvirnemu
programu Obzorje 2020, če prispeva k finančnim sredstvom iz
določbe 12 za doseganje ciljev Skupnega podjetja BBI iz člena 2
te uredbe in sprejme njegov statut.
2.           Vsaka prošnja za novo
članstvo v Skupnem podjetju BBI se naslovi na upravni odbor, priloži pa se
ji predlog za prilagoditev sestave upravnega odbora, določene v
določbi 5.
3.           Upravni odbor obravnava
prošnjo ob upoštevanju ustreznosti in možne dodane vrednosti kandidata za
doseganje ciljev Skupnega podjetja BBI. Nato sprejme odločitev o prošnji.
4.           Vsak član lahko prekine
svoje članstvo v Skupnem podjetju BBI. Prekinitev članstva začne
veljati in postane nepreklicna šest mesecev po uradnem obvestilu drugih
članov. Od takrat je nekdanji član razrešen vseh obveznosti, razen
tistih, ki jih je Skupno podjetje BBI odobrilo ali so mu nastale pred
prekinitvijo članstva.
5.           Članstva v Skupnem
podjetju BBI ni dovoljeno prenesti na tretjo osebo brez predhodnega soglasja
upravnega odbora.
6.           Skupno podjetje BBI takoj po
spremembi članstva v skladu s to določbo na svoji spletni strani
objavi posodobljen seznam članov Skupnega podjetja BBI in datum
začetka veljavnosti take spremembe.
4 – Organizacija
Skupnega podjetja BBI
1.           Organi Skupnega podjetja BBI
so: 
(a)         
upravni odbor;
(b)         
izvršni direktor;
(c)         
znanstveni odbor;
(d)         
skupina predstavnikov držav.
2.           Znanstveni odbor in skupina
predstavnikov držav sta svetovalna organa Skupnega podjetja BBI.
5 – Sestava
upravnega odbora
1.           Upravni odbor sestavlja: 
–              
pet predstavnikov Komisije; 
–              
pet predstavnikov zasebnih članov, od katerih
mora biti vsaj eden predstavnik malih in srednje velikih podjetij.
6 – Delovanje
upravnega odbora
1.           Komisija ima 50 %
glasovalnih pravic. Glas Komisije je nedeljiv. Zasebni člani imajo enako
število glasov. Člani poskušajo po svojih najboljših močeh
doseči soglasje. Če to ni doseženo, upravni odbor sprejema
odločitve z vsaj 75-odstotno večino vseh glasov, vključno z
glasovi tistih, ki niso navzoči.
2.           Upravni odbor izvoli svojega
predsednika za dve leti.
3.           Upravni odbor se redno sestaja
dvakrat letno. Na zahtevo Komisije ali večine predstavnikov zasebnih
članov ali na zahtevo predsednika se lahko sestane na izrednem sestanku. Sestanke
upravnega odbora sklicuje njegov predsednik in običajno potekajo na sedežu
Skupnega podjetja BBI.
Izvršni direktor ima pravico sodelovati v
razpravah, vendar nima glasovalne pravice. 
Predsednik skupine predstavnikov držav ima
pravico, da se sestankov upravnega odbora udeležuje kot opazovalec.
Upravni odbor lahko glede na posamezne primere povabi
druge osebe, naj se udeležijo njegovih sestankov kot opazovalci, kar velja zlasti
za predstavnike regionalnih organov Unije in predstavnike civilne družbe.
Predstavniki članov niso osebno odgovorni za
ukrepe, ki so jih sprejeli v vlogi predstavnikov v upravnem odboru.
Upravni odbor sprejme svoj poslovnik.
7 – Naloge
upravnega odbora
1.           Upravni odbor je v celoti
odgovoren za strateško usmeritev in delovanje Skupnega podjetja BBI ter nadzira
izvajanje njegovih dejavnosti.
2.           Opravlja zlasti naslednje
naloge:
(a)         
ocenjuje, sprejema ali zavrača prošnje za novo
članstvo v skladu z določbo 3;
(b)         
odloča o prekinitvi članstva v Skupnem
podjetju BBI v zvezi z vsakim članom, ki ne izpolnjuje obveznosti;
(c)         
sprejme finančna pravila Skupnega podjetja BBI
v skladu s členom 5 te uredbe;
(d)         
sprejme letni proračun Skupnega podjetja BBI,
vključno z načrtom delovnih mest, v katerem sta navedeni število
začasnih delovnih mest po funkcionalnih skupinah in razredih ter število
pogodbenih uslužbencev in napotenih nacionalnih strokovnjakov, izraženo v
ekvivalentu polnega delovnega časa;
(e)         
v zvezi z osebjem izvaja pooblastila organa za
imenovanja v skladu s členom 6(2) te uredbe;
(f)           
imenuje in razreši izvršnega direktorja, mu
podaljša mandat in zagotavlja smernice ter spremlja njegovo delo;
(g)         
na podlagi priporočila izvršnega direktorja
odobri organizacijsko strukturo programske pisarne iz določbe 9(5);
(h)         
po posvetovanju z znanstvenim odborom in skupino
predstavnikov držav sprejme letni delovni načrt in ustrezne ocene
odhodkov, kot jih predlaga izvršni direktor;
(i)           
odobri letni načrt dodatnih dejavnosti iz
člena 4(2)(b) te uredbe na podlagi predloga zasebnih članov in
po potrebi po posvetovanju z ad hoc svetovalno skupino;
(j)           
odobri letne računovodske izkaze;
(k)         
odobri letno poročilo o dejavnostih,
vključno z ustreznimi odhodki;
(l)           
po potrebi poskrbi za vzpostavitev službe za
notranjo revizijo Skupnega podjetja BBI;
(m)       
odobri razpise in po potrebi s tem povezana pravila
za postopke oddaje ponudb, vrednotenja, izbire, oddaje naročil in
revizije;
(n)         
odobri seznam ukrepov, izbranih za financiranje;
(o)         
na podlagi priporočila izvršnega direktorja
določi politiko komuniciranja Skupnega podjetja BBI;
(p)         
po potrebi določi izvedbena pravila v skladu s
členom 6(3) te uredbe;
(q)         
po potrebi določi pravila o napotitvi
nacionalnih strokovnjakov v Skupno podjetje BBI in uporabi pripravnikov v
skladu s členom 7 te uredbe; 
(r)          
po potrebi ustanavlja svetovalne skupine poleg organov
Skupnega podjetja BBI;
(s)          
po potrebi Komisiji predloži zahtevo za spremembo
te uredbe, ki jo predlaga kateri koli član Skupnega podjetja BBI;
(t)           
je odgovoren za vse naloge, ki niso posebej
dodeljene kateremu od organov Skupnega podjetja BBI in jih lahko dodeli enemu
od njih.
8 – Imenovanje,
razrešitev ali podaljšanje mandata izvršnega direktorja
1.           Izvršnega direktorja imenuje
upravni odbor s seznama kandidatov, ki jih predlaga Komisija, po javnem in
preglednem izbirnem postopku. Komisija v izbirni postopek vključi
predstavnike drugih članov Skupnega podjetja BBI, kadar je to primerno. 
Ustrezna zastopanost drugih članov
Skupnega podjetja BBI se zlasti zagotovi v fazi predizbora v izbirnem postopku.
Za to zasebni člani soglasno imenujejo predstavnika in opazovalca v imenu
upravnega odbora. 
2.           Izvršni direktor je član
osebja in je zaposlen kot začasni uslužbenec Skupnega podjetja BBI na
podlagi točke (a) člena 2 Pogojev za zaposlitev drugih
uslužbencev Unije.
Skupno podjetje BBI za sklenitev pogodbe z izvršnim
direktorjem zastopa predsednik upravnega odbora.
3.           Mandat izvršnega direktorja
traja tri leta. Ob koncu tega obdobja Komisija z vključitvijo zasebnih
članov, kadar je to primerno, oceni njegovo delo ter prihodnje naloge in
izzive Skupnega podjetja BBI.
4.           Upravni odbor lahko na
predlog Komisije, pri katerem se upošteva ocena iz odstavka 3, podaljša
mandat izvršnega direktorja enkrat, in sicer za največ štiri leta.
5.           Izvršni direktor, čigar
mandat je bil podaljšan, ne sme sodelovati v drugem izbirnem postopku za isto
delovno mesto ob koncu celotnega obdobja.
6.           Izvršni direktor je lahko
razrešen samo na podlagi odločitve upravnega odbora, ki ukrepa na predlog Komisije
z vključitvijo zasebnih članov, kadar je to primerno.
9 – Naloge
izvršnega direktorja
1.           Izvršni direktor je glavni
vodstveni delavec, ki je odgovoren za vsakodnevno vodenje Skupnega podjetja BBI
v skladu z odločitvami upravnega odbora.
2.           Izvršni direktor je pravni
zastopnik Skupnega podjetja BBI. Odgovarja upravnemu odboru.
3.           Izvršni direktor izvršuje
proračun Skupnega podjetja BBI. 
4.           Neodvisno izvaja zlasti
naslednje naloge:
(a)         
pripravi osnutek letnega proračuna,
vključno z načrtom delovnih mest, v katerem sta navedeni število
začasnih delovnih mest po funkcionalnih skupinah in razredih ter število
pogodbenih uslužbencev in napotenih nacionalnih strokovnjakov, izraženo v ekvivalentu
polnega delovnega časa, in ga predloži upravnemu odboru v sprejetje;
(b)         
pripravi letni delovni načrt in ustrezne ocene
odhodkov ter jih predloži upravnemu odboru v sprejetje;
(c)         
letne računovodske izkaze predloži upravnemu
odboru v odobritev;
(d)         
pripravi letno poročilo o dejavnostih,
vključno z ustreznimi odhodki, in ga predloži upravnemu odboru v
odobritev;
(e)         
upravnemu odboru v odobritev predloži seznam
ukrepov, izbranih za financiranje;
(f)           
podpisuje posamezne sporazume ali sklepe;
(g)         
podpisuje pogodbe o javnih naročilih;
(h)         
izvaja politiko komuniciranja Skupnega podjetja
BBI;
(i)           
organizira, usmerja in nadzira dejavnosti in osebje
Skupnega podjetja BBI v okviru omejitev prenosa pooblastil s strani upravnega
odbora, kot je določeno v členu 6(2) te uredbe;
(j)           
vzpostavi in zagotovi delovanje uspešnega in
učinkovitega sistema notranje kontrole ter o kakršni koli pomembni
spremembi tega sistema poroča upravnemu odboru;
(k)         
zagotavlja izvajanje ocene tveganja in upravljanja
tveganja;
(l)           
sprejema druge ukrepe, potrebne za oceno napredka
Skupnega podjetja BBI pri doseganju njegovih ciljev;
(m)       
opravlja druge naloge, ki mu jih zaupa ali za
katere ga pooblasti upravni odbor.
5.           Izvršni direktor ustanovi
programsko pisarno, ki pod njegovo odgovornostjo izvaja vse podporne naloge,
izhajajoče iz te uredbe. Sestavlja jo osebje Skupnega podjetja BBI, ki
izvaja zlasti naslednje naloge:
(a)         
zagotavlja podporo pri vzpostavitvi in vodenju
ustreznega računovodskega sistema v skladu s finančnimi pravili
Skupnega podjetja BBI;
(b)         
vodi razpise, kot je določeno v letnem
delovnem načrtu, in upravlja sporazume ali sklepe, vključno z
njihovim usklajevanjem;
(c)         
članom in drugim organom Skupnega podjetja BBI
zagotavlja informacije in podporo, ki jih potrebujejo za izvajanje svojih nalog
in ki ustrezajo njihovim posebnih zahtevam;
(d)         
deluje kot sekretariat organov Skupnega podjetja
BBI in zagotavlja podporo vsem svetovalnim skupinam, ki jih ustanovi upravni
odbor.
10 – Znanstveni odbor
1.           Znanstveni odbor sestavlja
največ deset članov. Izmed svojih članov izvoli predsednika.
2.           Pri članstvu so
uravnoteženo zastopani svetovno priznani strokovnjaki iz akademskih krogov,
industrije, malih in srednje velikih podjetij, nevladnih organizacij in regulatornih
organov. Člani znanstvenega odbora skupaj razpolagajo s potrebnimi
znanstvenimi kompetencami ter strokovnim znanjem in izkušnjami, ki pokrivajo
tehnično področje, potrebno za oblikovanje znanstveno utemeljenih
priporočil za Skupno podjetje BBI.
3.           Upravni odbor določi
posebna merila in izbirni postopek za sestavo znanstvenega odbora ter imenuje
njegove člane. Pri tem upošteva možne kandidate, ki jih predlaga skupina
predstavnikov držav za industrijske panoge, ki temeljijo na rabi biomase.
4.           Znanstveni odbor izvaja
naslednje naloge:
(a)         
svetuje glede znanstvenih prednostnih nalog, ki jih
je treba obravnavati v letnih delovnih načrtih;
(b)         
svetuje glede znanstvenih dosežkov, opisanih v
letnem poročilu o dejavnostih.
5.           Znanstveni odbor se sestane
najmanj enkrat na leto. Sestanke sklicuje njegov predsednik.
6.           V dogovoru s predsednikom lahko
k udeležbi na sestankih povabi druge osebe.
7.           Znanstveni odbor sprejme svoj
poslovnik.
11 – Skupina
predstavnikov držav
1.           Skupino predstavnikov držav
za industrijske panoge, ki temeljijo na rabi biomase, sestavlja po en
predstavnik vsake države članice in vsake države, pridružene okvirnemu
programu Obzorje 2020. Skupina izmed svojih članov izvoli
predsednika.
2.           Skupina predstavnikov držav
se sestane najmanj enkrat na leto. Sestanke sklicuje njen predsednik. Udeležita
se jih izvršni direktor in predsednik upravnega odbora ali njuna predstavnika.
Predsednik skupine predstavnikov držav lahko k
udeležbi na sestankih kot opazovalce povabi druge osebe, zlasti predstavnike
regionalnih organov Unije, predstavnike civilne družbe ali predstavnike
združenj MSP.
3.           Skupina predstavnikov držav
zlasti preučuje informacije in zagotavlja mnenja o naslednjih zadevah:
(a)         
napredku pri programu Skupnega podjetja BBI in
doseganju njegovih ciljev;
(b)         
posodobitvah strateške usmeritve;
(c)         
povezavah z okvirnim programom Obzorje 2020;
(d)         
letnih delovnih načrtih;
(e)         
sodelovanju MSP.
4.           Skupina predstavnikov držav
zagotavlja tudi informacije za Skupno podjetje BBI in deluje kot povezava z
njim v zvezi z naslednjimi zadevami:
(a)         
stanjem ustreznih nacionalnih ali regionalnih
raziskovalnih in inovacijskih programov ter opredelitvijo morebitnih
področij sodelovanja, vključno z uporabo zadevnih tehnologij;
(b)         
posebnimi ukrepi, sprejetimi na nacionalni ali
regionalni ravni v zvezi s širjenjem izsledkov, specializiranimi
tehničnimi delavnicami in dejavnostmi sporočanja;
(c)         
posebnimi ukrepi, sprejetim na nacionalni ali
regionalni ravni v zvezi z dejavnostmi uvajanja na področju skupne
tehnološke pobude za industrijske panoge, ki temeljijo na rabi biomase.
5.           Skupina predstavnikov držav
lahko za Skupno podjetje BBI na lastno pobudo pripravlja priporočila o
tehničnih, vodstvenih in finančnih zadevah, zlasti če te
zadevajo nacionalne ali regionalne interese.
Skupno podjetje BBI obvesti skupino predstavnikov
držav o ukrepih, ki jih sprejme na podlagi takih priporočil.
6.           Skupina predstavnikov držav
sprejme svoj poslovnik.
12 – Viri
financiranja 
1.           Skupno podjetje BBI skupaj
financirajo Unija in člani razen Unije prek svojih sestavnih subjektov s
finančnimi prispevki, ki se plačujejo v obrokih, in prispevki,
sestavljenimi iz stroškov, ki so jim nastali pri izvajanju posrednih ukrepov in
jih Skupno podjetje BBI ne povrne.
2.           Upravni stroški Skupnega
podjetja BBI ne presegajo 60 milijonov EUR in se krijejo s
finančnimi prispevki, ki so na letni ravni razdeljeni enakovredno med
Unijo in zasebne člane razen Unije. Če se del prispevka za upravne
stroške ne porabi, se lahko uporabi za kritje stroškov poslovanja Skupnega
podjetja BBI.
3.           Stroški poslovanja Skupnega
podjetja BBI se krijejo s:
(a)         
finančnim prispevkom Unije;
(b)         
finančnim prispevkom drugih članov razen
Unije;
(c)         
stvarnimi prispevki drugih članov razen Unije
ali njihovih sestavnih subjektov, sestavljenimi iz stroškov, ki so jim nastali
pri izvajanju posrednih ukrepov, v kar niso vključeni prispevek Skupnega
podjetja BBI in drugi prispevki Unije k navedenim stroškom.
4.           Finančni prispevek
članov razen Unije k stroškom poslovanja, naveden v odstavku 3(b),
znaša v obdobju iz člena 1 te uredbe vsaj 182,50 milijona EUR.
5.           Sredstva Skupnega podjetja
BBI, vključena v njegov proračun, so sestavljena iz naslednjih
prispevkov:
(a)         
finančnih prispevkov članov k upravnim
stroškom;
(b)         
finančnih prispevkov članov k stroškom
poslovanja;
(c)         
prihodkov, ki jih ustvari Skupno podjetje BBI;
(d)         
drugih finančnih prispevkov, sredstev in
prihodkov.
Obresti na prispevke, ki jih za Skupno podjetje
BBI plačajo njegovi člani, se štejejo za njegove prihodke.
6.           Vsi viri Skupnega podjetja
BBI in njegove dejavnosti se namenijo uresničevanju ciljev iz člena 2
te uredbe.
7.           Skupno podjetje BBI ima v
lasti vsa sredstva, ki jih ustvari ali so mu bila dodeljena za izpolnjevanje
ciljev iz člena 2 te uredbe. 
8.           Prihodki, ki presegajo
odhodke, se ne izplačajo članom Skupnega podjetja BBI, razen v primeru
prenehanja delovanja Skupnega podjetja BBI v skladu z določbo 20.
13 – Finančne
obveznosti
Finančne obveznosti Skupnega podjetja BBI
ne smejo biti višje od zneska finančnih sredstev, ki je na razpolago ali
ki ga v njegov proračun dodelijo njegovi člani.
14 – Proračunsko
leto
Proračunsko leto traja od 1. januarja
do 31. decembra.
15 – Operativno
in finančno načrtovanje
1.           Izvršni direktor upravnemu
odboru vsako leto v sprejetje predloži osnutek letnega delovnega načrta,
ki vključuje podroben načrt raziskovalnih in inovacijskih dejavnosti
ter upravnih dejavnosti in ustrezne ocene odhodkov za prihodnje leto. Vključuje
tudi ocenjeno višino prispevkov, ki jih je treba zagotoviti v skladu z
določbo 12(3)(c). 
2.           Letni delovni načrt za
posamezno leto se sprejme do konca predhodnega leta. Načrt je javno
dostopen.
3.           Izvršni direktor pripravi osnutek
letnega proračuna za naslednje leto in ga predloži upravnemu odboru v sprejetje.
4.           Letni proračun za
posamezno leto sprejme upravni odbor do konca predhodnega leta.
5.           Letni proračun se
prilagodi zaradi upoštevanja zneska prispevka Unije, kot je določen v
proračunu Unije.
16 – Operativno
in finančno poročanje
1.           Izvršni direktor letno
poroča upravnemu odboru o opravljanju svojih nalog v skladu s
finančnimi pravili Skupnega podjetja BBI.
Vsako leto do 15. februarja upravnemu odboru
v odobritev predloži letno poročilo o dejavnostih in napredku Skupnega
podjetja BBI v preteklem koledarskem letu, zlasti v zvezi z letnim delovnim
načrtom za navedeno leto. Poročilo med drugim vsebuje informacije o
naslednjih zadevah:
(a)         
raziskavah, inovacijah in drugih izvedenih ukrepih
ter z njimi povezanih odhodkih;
(b)         
predloženih ukrepih, vključno z
razčlenitvijo po vrsti udeležencev, vključno z MSP, in po državah;
(c)         
ukrepih, izbranih za financiranje, vključno z
razčlenitvijo po vrsti udeležencev, vključno z MSP, in po državah ter
z navedbo prispevka Skupnega podjetja BBI za posamezne udeležence in ukrepe.
2.           Letno poročilo o
dejavnostih je po odobritvi upravnega odbora javno dostopno.
3.           Skupno podjetje BBI letno
poroča Komisiji v skladu s členom 60(5) Uredbe (EU, Euratom) št. 966/2012.
4.           Računovodske izkaze
Skupnega podjetja BBI pregleda neodvisni revizijski organ, kot je določeno
v členu 60(5) Uredbe (EU, Euratom) št. 966/2012.
Računovodski izkazi Skupnega podjetja BBI se
ne predložijo v pregled Računskemu sodišču.
17 – Notranja
revizija
Notranji revizor Komisije bi moral imeti v
zvezi s Skupnim podjetjem BBI enaka pooblastila kakor v zvezi s službami
Komisije.
18 – Odgovornost
članov in zavarovanje
1.           Finančna odgovornost
članov za dolgove Skupnega podjetja BBI je omejena na njihov že
vplačani prispevek za upravne stroške.
2.           Skupno podjetje BBI sklene in
vzdržuje ustrezno zavarovanje.
19 – Navzkrižje interesov
1.           Skupno podjetje BBI, njegovi
organi in osebje se pri delovanju izogibajo navzkrižju interesov.
2.           Upravni odbor Skupnega
podjetja BBI lahko sprejme pravila za preprečevanje in obvladovanje
navzkrižij interesov, ki se uporabljajo za njegove člane, organe in
osebje. V teh pravilih se zagotovi preprečevanje navzkrižja interesov za
predstavnike članov v upravnem odboru.
20 – Prenehanje
delovanja
1.           Skupno podjetje BBI preneha
delovati ob koncu obdobja, opredeljenega v členu 1 te uredbe.
2.           Postopek prenehanja delovanja
se samodejno začne, če Komisija ali vsi zasebni člani izstopijo
iz Skupnega podjetja BBI.
3.           Za vodenje postopkov v zvezi
s prenehanjem delovanja Skupnega podjetja BBI upravni odbor imenuje enega ali
več likvidacijskih upraviteljev, ki ravnajo v skladu z odločitvami
upravnega odbora.
4.           Ko Skupno podjetje BBI
preneha delovati, se njegova sredstva uporabijo za kritje njegovih obveznosti
in odhodkov, povezanih z njegovim prenehanjem delovanja. Vsi presežki se
porazdelijo med člane, ki so bili ob prenehanju delovanja udeleženi v skupnem
podjetju, sorazmerno z njihovim finančnim prispevkom k Skupnemu podjetju
BBI. Vsi presežki v korist Unije se vrnejo v proračun Unije.
5.           Vzpostavi se ad hoc
postopek za zagotovitev ustreznega upravljanja sporazuma, ki ga je sklenilo
Skupno podjetje BBI, ali sklepa, ki ga je sprejelo, ter pogodbe o javnem
naročilu za obdobje, daljše od obdobja trajanja Skupnega podjetja BBI.
OCENA
FINANČNIH POSLEDIC ZAKONODAJNEGA PREDLOGA
1.           OKVIR PREDLOGA/POBUDE 
1.1.        Naslov predloga/pobude 
Predlog uredbe Sveta o Skupnem podjetju za
industrijske panoge, ki temeljijo na rabi biomase
1.2.        Zadevna področja v
strukturi ABM/ABB[34] 
Področje: Obzorje 2020 – okvirni program
za raziskave in inovacije
Dejavnost: družbeni izzivi „Prehranska varnost,
trajnostno kmetijstvo, morsko in pomorsko raziskovanje ter biogospodarstvo“ in
vodilni položaj v industriji „Ključne omogočitvene tehnologije
(BIOKET)“
1.3.        Vrsta predloga/pobude 
X       Predlog/pobuda se nanaša na nov ukrep. 
¨      Predlog/pobuda se nanaša na nov ukrep na podlagi pilotnega projekta
/ pripravljalnega ukrepa[35].

¨      Predlog/pobuda se nanaša na podaljšanje obstoječega ukrepa. 
¨      Predlog/pobuda se nanaša na obstoječ ukrep, preusmerjen v
nov ukrep. 
1.4.        Cilji
1.4.1.     Večletni strateški cilji
Komisije, ki naj bi bili doseženi s predlogom/pobudo 
Ustanoviti Skupno podjetje BBI kot novo obliko
javno-zasebnega partnerstva med Komisijo in industrijo za financiranje raziskav
in inovacij. 
Organizirati konkurenčne razpise za zbiranje
predlogov, ocenjevanje in izbiranje projektov, pri katerih bo industrija
sofinancirala izbrane skupne raziskovalne projekte, ki bodo potekali v državi
članici ali državi, pridruženi Obzorju 2020, v sodelovanju z
akademskimi krogi, malimi in srednje velikimi podjetji ter drugimi partnerji,
podprtimi s finančnimi sredstvi Skupnega podjetja BBI.
1.4.2.     Posamezni cilji in zadevne
dejavnosti v strukturi ABM/ABB 
(a)         
predstaviti tehnologije, ki omogočajo nove
kemične sestave, nove materiale in nove potrošniške izdelke iz evropske
biomase ter ne potrebujejo fosilnih virov;
(b)         
razviti poslovne modele, ki povezujejo gospodarske
akterje vzdolž celotne vrednostne verige od dobave biomase v obrate rafinerij
do dobave materialov, kemikalij in goriv na biološki osnovi potrošnikom,
vključno z vzpostavitvijo novih medsektorskih povezav in podporo
medpanožnim grozdom, ter
(c)         
vzpostaviti vodilne obrate biorafinerij, ki
uporabljajo tehnologije in poslovne modele za materiale, kemikalije in goriva
na biološki osnovi, ter predstaviti izboljšave stroškov in učinkovitosti
na ravní, ki so konkurenčne alternativam na osnovi fosilnih goriv.
Zadevne dejavnosti v strukturi ABM/ABB
(a)         
spremljanje in nadaljevanje finančnih in
znanstvenih vidikov projektov, ki so predmet sklenjenega sporazuma o dodelitvi
sredstev s Skupnim podjetjem BBI;
(b)         
organizacija javnih razpisov, ki so potrebni za
delovanje Skupnega podjetja BBI;
(c)         
vzpostavitev in izvajanje vseh postopkov Skupnega
podjetja BBI;
(d)         
organizacija dejavnosti razširjanja Skupnega
podjetja BBI;
(e)         
organizacija drugih dejavnosti, povezanih s Skupnim
podjetjem BBI.
1.4.3.     Pričakovani rezultati in
posledice
Navedite, katere
posledice naj bi imel(-a) predlog/pobuda za upravičence/ciljne skupine.
Znatno povečanje zasebnih naložb v razvoj:
–              
s petimi novimi kemičnimi sestavinami za
kemično industrijo do leta 2020;
–              
s 50 novimi materiali na biološki osnovi do
leta 2020;
–              
s petimi vodilnimi obrati biorafinerij do
leta 2020.
Krajši čas do uvedbe na trg:
–              
s 30 novimi potrošniškimi izdelki do leta 2020;
–              
z desetimi novimi vrednostnimi verigami na področju
biomase do leta 2020;
–              
s široko udeležbo MSP. 
1.4.4.     Kazalniki rezultatov in
posledic 
Navedite, s katerimi
kazalniki se bo spremljalo izvajanje predloga/pobude.
Za spremljanje izvajanja Skupnega podjetja BBI bo
uvedenih več kvantitativnih in kvalitativnih kazalnikov uspešnosti
(ključni kazalniki uspešnosti – KKU). Z njimi se bo meril vpliv skupnega
podjetja na konkurenčnost EU in raziskovalno okolje za industrijske panoge,
ki temeljijo na rabi biomase in obnovljivih virih energije. Kvantitativni
kazalniki bodo merjeni v velikem obsegu na primerjalen in sistematičen
način, kvalitativni pristop pa bo vključeval študije primerov in
tehnične revizije. KKU naj bi se primerjali s stanjem v letih pred
začetkom skupnega podjetja, kar naj bi pripomoglo k oceni učinkov
dodatnosti v času trajanja skupnega podjetja.
Napredek skupnega podjetja se bo nenehno spremljal
z vrsto objektivno preverljivih kazalnikov, ki vključujejo:
–              
spremljanje javnega (ES in drugi) in zasebnega
financiranja;
–              
spremljanje dodatnosti;
–              
izbiro projektov in dodelitev finančnih
sredstev;
–              
tehnično spremljanje z dobro opredeljenimi
posebnimi mejniki programa;
–              
upoštevanje časovnega načrta;
–              
količinsko spremljanje prodora na trg v
ciljnih sektorjih;
–              
raven udeležbe MSP in udeležbe iz novih držav
članic;
–              
kazalnike trajnosti.
Skupno podjetje bo predmet vmesne ocene, ki jo
bodo izvedli neodvisni strokovnjaki v imenu Komisije. Ta ocena bo zajemala
kakovost in učinkovitost skupnega podjetja ter njegov napredek pri
doseganju ciljev, podala pa bo tudi priporočila za potrebne prilagoditve
programa in po potrebi premislek o izhodni strategiji. 
1.5.        Utemeljitev predloga/pobude 
1.5.1.     Potrebe, ki jih je treba
zadovoljiti kratkoročno ali dolgoročno 
Ustanoviti skupno podjetje kot novo obliko
partnerstva med Komisijo in industrijo za financiranje raziskav in inovacij.
Organizirati konkurenčne razpise za zbiranje
predlogov, ocenjevanje in izbiranje projektov, pri katerih bo industrija
sofinancirala izbrane skupne raziskovalne projekte.
Spremljati in nadaljevati finančne in
znanstvene vidike projektov, ki so predmet sklenjenega sporazuma o dodelitvi
sredstev s Skupnim podjetjem BBI.
Vzpostaviti in izvajati vse postopke Skupnega
podjetja BBI, vključno s finančno revizijo.
Organizirati dejavnosti razširjanja in
obveščanja Skupnega podjetja BBI.
Organizirati druge dejavnosti, povezane s Skupnim
podjetjem BBI.
1.5.2.     Dodana vrednost ukrepanja EU
Za razvoj industrijskih panog, ki temeljijo na
rabi biomase, je pomemben tudi usklajen pristop na ravni EU, saj je treba za
vzpostavitev njihovih vrednostnih verig zainteresirane strani na območjih
z močnim kmetijskim in gozdarskim sektorjem povezati z zainteresiranimi
stranmi, ki imajo močno tehnološko in industrijsko podlago. Ti niso nujno
v isti regiji ali državi članici, kar lahko še dodatno zaplete že tako
zapleteno stanje.
1.5.3.     Spoznanja iz podobnih izkušenj
v preteklosti
S številnimi manjšimi pobudami držav članic
ali regij se je priznalo, da je uspešen razvoj biogospodarstva zelo odvisen od
učinkovitega nadnacionalnega sodelovanja. To se kaže z vedno več
sodelovanji med nacionalnimi in regionalnimi grozdi na področju
biogospodarstva, na primer med podjetjem IAR in grozdom Wagralim ali grozdom
CLIB2021 in partnerstvom BE-BASIC. Čeprav se taka sodelovanja med regijami
in grozdi na prvi pogled zdijo obetavna, pa nanje pogosto vplivajo tudi razlike
v ravneh in pravilih financiranja.
1.5.4.     Skladnost in možnosti sinergij
z drugimi zadevnimi instrumenti
Za podporo dejavnostim raziskav in tehnološkega
razvoja – zlasti v zvezi z inovacijami – je mogoče usmeritve v Obzorju 2020
in strukturnih skladih zelo dobro povezati. Upoštevati je treba različne
nove pravne okvire, mehanizme načrtovanja in pristope v smislu udeležbe.
Mogoče so sinergije med ukrepi financiranja v Obzorju 2020 ter
sredstvi držav članic in regij. Ker je javno-zasebno partnerstvo
ključni dejavnik povezovanja raziskovalnih in inovacijskih dejavnosti z
regionalnimi grozdi, oblikovanimi v okviru strategije pametne specializacije,
lahko pomembno pripomore k združevanju teh virov financiranja in povečanju
učinkovitosti ukrepa. S sinergijami bi bilo mogoče dostopati tudi do
novih finančnih instrumentov za uvajanje, kot je RSFF (Risk Sharing
Funding Facility) EIB.
1.6.        Trajanje ukrepa in
finančnih posledic 
X       Časovno omejen(-a) predlog/pobuda: 
X       trajanje predloga/pobude od 1. januarja 2014
do 31. decembra 2024, 
X       finančne posledice od 1. januarja 2014
do 31. decembra 2020 za odobritve za prevzem obveznosti,
X       finančne posledice od 1. januarja 2014
do 31. decembra 2024 za odobritve plačil.
¨      Časovno neomejen(-a) predlog/pobuda:
izvajanje z obdobjem uvajanja med letoma LLLL in
LLLL,
ki mu sledi izvajanje predloga/pobude v celoti.
1.7.        Načrtovani načini
upravljanja[36] 
¨      Neposredno upravljanje s strani Komisije prek:
¨      izvajalskih agencij. 
¨      Deljeno upravljanje z državami članicami:
X       Posredno upravljanje s prenosom nalog
izvrševanja proračuna na:
¨      mednarodne organizacije in njihove agencije (navedite);
¨      Evropsko investicijsko banko;
X       organe iz člena 209
finančne uredbe;
¨      subjekte javnega prava;
¨      subjekte zasebnega prava, ki opravljajo javne storitve, kolikor
ti subjekti zagotavljajo ustrezna finančna jamstva;
¨      subjekte zasebnega prava države članice, ki so
pooblaščeni za izvajanje javno-zasebnih partnerstev in ki zagotavljajo
ustrezna finančna jamstva;
¨      osebe, pooblaščene za izvajanje določenih ukrepov SZVP
v skladu z naslovom V PEU in opredeljene v zadevnem temeljnem aktu.
2.           UKREPI UPRAVLJANJA 
2.1.        Pravila o spremljanju in
poročanju 
Navedite pogostost in
pogoje.
Skupno podjetje BBI se bo spremljalo prek
posrednih stikov in kot je določeno v določbah 6 in 16 Statuta.
2.2.        Upravljavski in kontrolni
sistem 
2.2.1.     Okvir notranje kontrole 
Komisija
bo prek odredbodajalca na podlagi pooblastila zagotovila, da so pravila, ki se
uporabljajo za skupno podjetje v okviru skupne tehnološke pobude BBI, popolnoma
v skladu z zahtevami iz člena 60 in 61 finančne uredbe. Z
ureditvijo spremljanja skupnega podjetja v okviru skupne tehnološke pobude BBI,
vključno s članstvom v upravnem odboru, in ureditvijo poročanja
bo zagotovljeno, da bodo lahko službe Komisije izpolnjevale zahteve glede
odgovornosti kolegiju in proračunskemu organu.
Okvir
notranje kontrole za skupno podjetje v okviru skupne tehnološke pobude BBI bo
temeljil na:
– izvajanju
standardov notranje kontrole, ki zagotavljajo jamstva, vsaj enakovredna
jamstvom Komisije;
– postopkih
za izbiro najboljših projektov na podlagi neodvisne ocene in za njihov prenos v
pravne instrumente;
– upravljanju
projektov in pogodb v celotnem življenjskem ciklu vsakega projekta;
– predhodnem
nadzoru vseh terjatev, vključno s prejemom revizijskih potrdil in
predhodnim potrjevanjem metod za izračun stroškov; 
–
naknadnih revizijah vzorca terjatev v okviru naknadnih revizij programa
Obzorje 2020;
–
znanstvenem vrednotenju rezultatov projektov.
Vzpostavljeni
bodo različni ukrepi za ublažitev notranjega tveganja navzkrižja interesov
v skupnem podjetju v okviru skupne tehnološke pobude BBI, zlasti enakopravni
glasovi Komisije in industrijskih partnerjev v upravnem odboru, izbira
direktorja s strani upravnega odbora na podlagi predloga Komisije, neodvisnost
osebja, ocene neodvisnih strokovnjakov na podlagi objavljenih izbirnih meril
ter pritožbeni mehanizmi in popolne izjave o kakršnih koli interesih.
Določitev etičnih in organizacijskih vrednot bo ena od ključnih
nalog skupnega podjetja v okviru skupne tehnološke pobude, ki jo bo spremljala
Komisija.
2.2.2.     Stroški in koristi kontrol
Notranji
revizor Komisije bi moral imeti v zvezi s Skupnim podjetjem BBI enaka
pooblastila kakor v zvezi s službami Komisije. Poleg tega lahko upravni odbor
po potrebi poskrbi za vzpostavitev službe za notranjo revizijo skupnega
podjetja. Izvršni direktor skupnega podjetja v okviru skupne tehnološke pobude
BBI bo moral kot odredbodajalec uvesti stroškovno učinkovit sistem notranje
kontrole in upravljanja. O sprejetem okviru notranje kontrole bo moral
poročati Komisiji.
Komisija
bo tveganje neskladnosti spremljala s sistemom poročanja, ki ga bo
razvila, in spremljanjem rezultatov naknadnih revizij prejemnikov sredstev EU
iz skupne tehnološke pobude BBI v okviru naknadnih revizij, ki bodo zajemale
celotni program Obzorje 2020. 
Pri
uvedenem kontrolnem sistemu bo treba upoštevati močan občutek med
prejemniki sredstev EU in tudi zakonodajnimi organi, da je obremenitev v zvezi
s kontrolami, ki je potrebna za omejitev napak na največ 2 odstotka, prevelika.
Zaradi tega obstaja tveganje, da se bo zmanjšala privlačnost
raziskovalnega programa Unije, kar bo negativno vplivalo na raziskave in
inovacije Unije.
Evropski
svet je 4. februarja 2011 sklenil, da je „[k]ljučno […], da se
zlasti z dogovorom med ustreznimi institucijami o novem ravnotežju med
zaupanjem in nadzorom ter med prevzemanjem tveganja in izogibanjem temu
poenostavijo instrumenti EU, namenjeni spodbujanju raziskav, razvoja in
inovacij, da bi najboljšim znanstvenikom in najinovativnejšim podjetjem
olajšali njihovo uporabo“ (glej EUCO 2/1/11 REV1, Bruselj, 8. marca 2011).
Evropski
parlament v resoluciji z dne 11. novembra 2010 (P7_TA(2010)0401)
o poenostavitvi izvajanja raziskovalnih okvirnih programov izrecno podpira
večje tveganje napak pri financiranju raziskav in „je zaskrbljen, da sta
sedanji sistem in praksa upravljanja sedmega okvirnega programa preveč
nadzorno usmerjena, zato povzročata zapravljanje virov, manjše sodelovanje
in manj privlačne raziskovalne pokrajine; z zaskrbljenostjo ugotavlja, da
se sedanji sistem upravljanja z nično stopnjo dovoljenega tveganja izogiba
tveganju, namesto da bi ga obvladoval“. 
Med
zainteresiranimi stranmi in institucijami torej velja prepričanje, da je
treba ob stopnji napake upoštevati tudi celotni obseg ciljev in interesov,
zlasti uspeh raziskovalne politike, mednarodno konkurenčnost in znanstveno
odličnost. Obenem pa obstaja jasna potreba po učinkovitem in uspešnem
upravljanju proračuna ter preprečevanju goljufij in zapravljanja. 
Kot
je navedeno zgoraj, bo Komisija tveganje neskladnosti spremljala s sistemom
poročanja, ki ga bo vzpostavila, in spremljanjem rezultatov naknadnih
revizij prejemnikov sredstev EU iz skupnega podjetja v okviru skupne tehnološke
pobude BBI v okviru naknadnih revizij, ki bodo zajemale celotni program
Obzorje 2020. 
2.2.3.     Pričakovana stopnja
tveganja neskladnosti 
Kot
je Komisija navedla v oceni finančnih posledic zakonodajnega predloga za
Obzorje 2020, končni cilj ostaja doseganje stopnje preostalih napak,
manjše od 2 % skupnih odhodkov med trajanjem programa, zato je uvedla
številne ukrepe za poenostavitev. Vendar je treba upoštevati druge cilje,
navedene zgoraj, in tudi stroške kontrol.
Ker
so pravila za sodelovanje v skupnem podjetju v okviru skupne tehnološke pobude
BBI v bistvu enaka pravilom, ki jih bo uporabljala Komisija, profil tveganja
skupine upravičencev pa je podoben profilu tveganja upravičencev
Komisije, je mogoče pričakovati, da bo stopnja napake podobna tisti,
ki jo je Komisija določila za program Obzorje 2020, tj. ki bo dala
razumno zagotovilo, da je tveganje napake v večletnem obdobju odhodkov v
razponu 2–5 % letno s končnim ciljem, da se stopnja preostalih napak
ob zaključku večletnih programov čim bolj približa 2 %,
potem ko so bili upoštevani finančni vpliv vseh revizij ter popravni
ukrepi in ukrepi za izterjavo.
Za
podrobne informacije o pričakovani stopnji napake v zvezi s prejemniki
glej oceno finančnih posledic zakonodajnega predloga za program
Obzorje 2020.
2.3.        Ukrepi za preprečevanje
goljufij in nepravilnosti
Komisija
bo zagotovila, da bo skupno podjetje v okviru skupne tehnološke pobude BBI v
vseh fazah upravljanja izvajalo postopke za boj proti goljufijam. Predlogi za
Obzorje 2020 so bili preverjeni glede dopustnosti za goljufije, pri
čemer se je ocenil njihov učinek. Na splošno bi morali imeti
predlagani ukrepi pozitiven učinek na boj proti goljufijam, zlasti
večji poudarek na reviziji na podlagi tveganja ter okrepljena znanstveno
vrednotenje in nadzor.
Komisija
bo poskrbela za sprejetje ustreznih ukrepov za zagotovitev, da so pri izvajanju
ukrepov, ki se financirajo na podlagi te uredbe, finančni interesi
Evropske unije zaščiteni z izvajanjem preventivnih ukrepov proti
goljufijam, korupciji in drugemu protipravnemu ravnanju ter z učinkovitim
preverjanjem, ob odkritju nepravilnosti pa z izterjavo neupravičeno
izplačanih zneskov ter po potrebi z učinkovitimi, sorazmernimi in
odvračilnimi kaznimi.
Komisija
bo zagotavljala tesno sodelovanje s svojimi službami iz skupnega
podjetja v okviru skupne tehnološke pobude BBI pri zadevah v zvezi z
goljufijami in nepravilnostmi. 
Računsko
sodišče je pristojno za izvedbo revizij na podlagi dokumentacije in na
kraju samem pri vseh prejemnikih nepovratnih sredstev, izvajalcih in
podizvajalcih, ki so prejeli sredstva Unije na podlagi programa.
Evropski
urad za boj proti goljufijam (OLAF) lahko v skladu s postopki iz Uredbe Sveta
(Euratom, ES) št. 2185/96 izvaja preglede in inšpekcije na kraju samem pri
gospodarskih subjektih, ki jih tako financiranje neposredno ali posredno
zadeva, da bi ugotovil, ali je v povezavi s sporazumom ali sklepom o dodelitvi
sredstev ali pogodbo o financiranju Unije prišlo do goljufije, korupcije ali
drugega protipravnega ravnanja, ki škodi finančnim interesom Unije.         
3.           OCENA FINANČNIH
POSLEDIC PREDLOGA/POBUDE 
3.1.        Zadevni razdelki
večletnega finančnega okvira in odhodkovne proračunske vrstice 
·       
Zahtevane nove proračunske vrstice 
Po vrstnem redu razdelkov večletnega finančnega okvira
in proračunskih vrstic.
 Razdelek večletnega finančnega okvira || Proračunska vrstica || Vrsta odhodkov || Prispevek 
 Razdelek 1A – Konkurenčnost za rast in zaposlovanje || dif./ nedif. || držav Efte || držav kandidatk || tretjih držav || po členu 18(1)(aa) finančne uredbe 
 1A || 08 02 07 32 – Družbeni izzivi – skupna tehnološka pobuda za industrijske panoge, ki temeljijo na rabi biomase || dif. || DA || DA || DA || DA 
Letni proračun odobritev za prevzem
obveznosti in odobritev plačil skupnega podjetja za industrijske panoge,
ki temeljijo na rabi biomase, se financira z:
– 08.020201 Vodilni položaj v nanotehnologijah,
naprednih materialih, biotehnologiji ter napredni proizvodnji in predelavi: 15 %
– 08.020302 Izboljšanje prehranske varnosti, razvoj
trajnostnega kmetijstva, morskega in pomorskega raziskovanja ter biogospodarstva:
85 %
Letni finančni prispevek po
proračunskih vrsticah je naveden v spodnji preglednici.
v mio. EUR (na tri
decimalna mesta natančno)
 Proračunska vrstica || 2014 || 2015 || 2016 || 2017 || 2018 || 2019 || 2020 || Skupaj 
 08.020201 Vodilni položaj v nanotehnologijah, naprednih materialih, biotehnologiji ter napredni proizvodnji in predelavi || 7,793 || 30,314 || 24,411 || 20,768 || 21,318 || 21,529 || 23,867 || 150,000 
 08.020302 Izboljšanje prehranske varnosti, razvoj trajnostnega kmetijstva, morskega in pomorskega raziskovanja ter biogospodarstva || 44,162 || 171,782 || 138,332 || 117,685 || 120,803 || 121,998 || 135,238 || 850,000 
 Skupaj || 51,955 || 202,096 || 162,743 || 138,453 || 142,121 || 143,527 || 159,105 || 1.000,000 
3.2.        Ocenjene posledice za odhodke

3.2.1.     Povzetek ocenjenih posledic za
odhodke 
 Razdelek večletnega finančnega okvira || 1A || Razdelek 1A – Konkurenčnost za rast in zaposlovanje Proračunska vrstica: 08 02 07 32 – Družbeni izzivi – skupna tehnološka pobuda za industrijske panoge, ki temeljijo na rabi biomase 
v mio. EUR (na tri
decimalna mesta natančno)
 Skupno podjetje BBI ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Leto 2021–2024 || SKUPAJ 
 Naslov 1 – Odhodki za zaposlene || obveznosti || (1) || 0,498 || 0,651 || 0,664 || 0,.678 || 0,691 || 0,705 || 3,745 || 0 || 7,632 
 plačila || (2) || 0,498 || 0,651 || 0,664 || 0,678 || 0,691 || 0,705 || 0,719 || 3,026 || 7,632 
 Naslov 2 – Odhodki za infrastrukturo in obratovanje || obveznosti || (1a) || 1,457 || 1,445 || 1,579 || 1,775 || 1,930 || 1,822 || 2,36 || 0 || 12,368 
 plačila || (2a) || 1,457 || 1,445 || 1,579 || 1,775 || 1,930 || 1,822 || 1,.292 || 1,068 || 12,368 
 Naslov 3 – Odhodki iz poslovanja || obveznosti || (3a) ||   50,000 ||   200,000 ||   160,500 ||   136,000 ||   139,500 ||   141,.000 ||   153,.000 || 0 || 980,000 
 plačila || (3b) ||   0 ||   130,000 ||   94,660 ||   95,680 ||   106,996 ||   119,776 ||   216,444 || 216,444 || 980,000 
 Odobritve za Skupno podjetje BBI SKUPAJ || obveznosti || = 1 + 1a + 3a || 51,955 || 202,096 || 162,.743 || 138,453 || 142,121 || 143,527 || 159,105 || 0 || 1 000,000 
 plačila || = 2 + 2a + 3b || 1,955 || 132,096 || 96,903 || 98,133 || 109,617 || 122,303 || 218,455 || 220,538 || 1 000,000 
Skupno podjetje za industrijske panoge, ki
temeljijo na rabi biomase, temelji na delitvi stroškov z industrijo. 
 Razdelek večletnega finančnega okvira || 1A || „Upravni odhodki“ 
     ||   ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Leta 2021–2024 || SKUPAJ 
 GD: RTD ||   || 
  Človeški viri || 0,393 || 0,400 || 0,408 || 0,417 || 0,425 || 0,433 || 0,441 || p.m. || 2,917 
  Drugi upravni odhodki || 0 || 0 || 0 || 0 || 0 || 0 || 0 || 0 || 0 
 GD RTD SKUPAJ || odobritve || 0,393 || 0,400 || 0,408 || 0,417 || 0,425 || 0,433 || 0,441 || p.m. || 2,917 
 Odobritve iz RAZDELKA 1A večletnega finančnega okvira SKUPAJ || (obveznosti skupaj = plačila skupaj) || 0,393 || 0,400 || 0,408 || 0,417 || 0,425 || 0,433 || 0,441 || p.m. ||     2,917 
   ||   ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Leta 2021-2024 || SKUPAJ 
 Odobritve iz RAZDELKOV od 1 do 5 večletnega finančnega okvira SKUPAJ || obveznosti || 52,348 || 202,496 || 163,151 || 138,870 || 142,546 || 143,960 || 159,546 ||   || 1 002,917 
 plačila || 2,348 || 132,496 || 97,311 || 98,550 || 110,042 || 122,736 || 218,896 || 220,538 || 1 002,917 
3.2.2.     Ocenjene posledice za
odobritve za Skupno podjetje BBI 
¨         Za predlog/pobudo niso potrebne odobritve za poslovanje. 
X         Za predlog/pobudo so potrebne
odobritve za poslovanje, kot je pojasnjeno v nadaljevanju:
 Cilji in realizacije   ò ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leta 2020-2024 || skupaj || 
   ||   ||   ||   || 
 vrsta[37]   || povprečni stroški || število || stroški || število || stroški || število || stroški || število || stroški || število || stroški || število || stroški || število || stroški ||   || 
 POSAMEZNI CILJ št. 1[38] Na predstavitveni ravni nadgraditi in validirati popolnoma nove sestavine za kemično industrijo ||   ||   ||   ||   ||   ||   ||   ||   ||   ||   ||   ||   ||   ||   ||   || 
 - Realizacija: Pet novih sestavin za kemično industrijo || Sestavine || 30,000 ||   ||   22,000 ||   ||   75,000 ||   ||   57,500 ||   ||   52,000 ||   ||   50,000 ||   ||   50,000 ||   ||   83,000 || 389,500 || 
 Vmesni seštevek za posamezni cilj št. 1 ||   ||   22,000 ||   ||   75,000 ||   ||   57,500 ||   ||   52,000 ||   ||   50,000 ||   ||   50,000 ||   ||   83,000 || 389,500 || 
 POSAMEZNI CILJ št. 2 Razviti nove materiale na biološki osnovi ||   ||   ||   ||   ||   ||   ||   ||   ||   ||   ||   ||   ||   ||   ||   || 
 - Realizacija: 50 novih materialov na biološki osnovi   || Materiali || 2,500 ||   || 9,000 ||   ||   35,000 ||   ||   36,500 ||   ||   24,000 ||   ||   27,000 ||   ||   29,500 ||   ||   36,000 ||   197,000 || 
 Vmesni seštevek za posamezni cilj št. 2   ||   || 9,000 ||   ||   35,000 ||   ||   36,500 ||   ||   24,000 ||   ||   27,000 ||   ||   29,500 ||   ||   36,000 ||   197,000 || 
 POSAMEZNI CILJ št. 3 Predstaviti nove potrošniške izdelke, ki so blizu trgu ||   ||   ||   ||   ||   ||   ||   ||   ||   ||   ||   ||   ||   ||   ||   || 
 - Realizacija: 30 novih potrošniških izdelkov || Izdelki || 2,500 ||   ||   10,000 ||   ||   21,500 ||   ||   21,500 ||   ||   15,500 ||   ||   17,500 ||   ||   19,000 ||   ||   31,500 ||   136,500 || 
 Vmesni seštevek za posamezni cilj št. 3   ||   ||   10,000 ||   ||   21,500 ||   ||   21,500 ||   ||   15,500 ||   ||   17,500 ||   ||   19,000 ||   ||   31,500 ||   136,500 || 
 POSAMEZNI CILJ št. 4 Ustanoviti vodilne biorafinerije ||   ||   ||   ||   ||   ||   ||   ||   ||   ||   ||   ||   ||   ||   || 
 - Realizacija: pet vodilnih obratov biorafinerij || Rafinerije || 25,000 ||   ||   19,000 ||   ||   70,000 ||   ||   47,000 ||   ||   51,000 ||   ||   53,000 ||   ||   51,000 ||   ||   65,000 ||   356,000 || 
 Vmesni seštevek za posamezni cilj št. 4   ||   ||   19,000 ||   ||   70,000 ||   ||   47,000 ||   ||   51,000 ||   ||   53,000 ||   ||   51,000 ||   ||   65,000 ||   356,000 || 
 POSAMEZNI CILJ št. 5 Vzpostaviti nove vrednostne verige, ki temeljijo na rabi biomase ||   ||   ||   ||   ||   ||   ||   ||   ||   ||   ||   ||   ||   ||   || 
 - Realizacija: deset novih vrednostnih verig, ki temeljijo na rabi biomase || Vr. verige, ki temeljijo na rabi biomase || 4,000 ||   ||   7,500 ||   ||   16,000 ||   ||   15,500 ||   ||   11,000 ||   ||   9,500 ||   ||   9,000 ||   ||   15,000 ||   83,500 || 
 Vmesni seštevek za posamezni cilj št. 5   ||   ||   7,500 ||   ||   16,000 ||   ||   15,500 ||   ||   11,000 ||   ||   9,500 ||   ||   9,000 ||   ||   15,000 ||   83,500 || 
   ||   ||   ||   ||   ||   ||   ||   ||   ||   ||   ||   ||   ||   ||   || 
 STROŠKI SKUPAJ ||   67,500 ||   217,500 ||   178,000 ||   153,500 ||   157,000 ||   158,500 ||   230,500 ||   1.162,500 
Prispevek EU k stroškom poslovanja znaša 980 milijonov EUR.
3.2.3.     Ocenjene posledice za
človeške vire 
3.2.3.1.  Povzetek za Skupno podjetje BBI
¨         Za predlog/pobudo niso potrebne odobritve za upravne zadeve. 
X Za predlog/pobudo so potrebne odobritve za
upravne zadeve, kot je pojasnjeno v nadaljevanju:
Število zaposlenih (v
EPDČ)[39]
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Leto 2021 || Leto 2022 || Leto 2023 || Leto 2024* 
 Uradniki (razredi AD) || 2 || 2 || 2 || 2 || 2 || 2 || 2 || 2 || 2 || 2 || 2 
 Uradniki (razredi AST) || 2 || 2 || 2 || 2 || 2 || 2 || 2 || 2 || 2 || 2 || 2 
 Pogodbeni uslužbenci || 12 || 18 || 18 || 18 || 18 || 18 || 18 || 18 || 18 || 18 || 18 
 Začasni uslužbenci ||   ||   ||   ||   ||   ||   ||   ||   ||   ||   ||   
 Napoteni nacionalni strokovnjaki ||   ||   ||   ||   ||   ||   ||   ||   ||   ||   ||   
 SKUPAJ || 16 || 22 || 22 || 22 || 22 || 22 || 22 || 22 || 22 || 22 || 22 
*Če izvajanje skupne tehnološke pobude ne bo
podaljšano, se bo število zaposlenih v obdobju postopnega prenehanja izvajanja
(po letu 2020) ustrezno zmanjšalo. V tej preglednici je prikazan scenarij
najvišje možne stopnje izvajanja.
v mio. EUR (na
tri decimalna mesta natančno)
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Leto 2021 || Leto 2022 || Leto 2023 || Leto 2024 
 Uradniki (razredi AD) || 0,216 || 0,220 || 0,224 || 0,229 || 0,233 || 0,238 || 0,243 || 0,247 || 0,252 || 0,257 || 0,263 
 Uradniki (razredi AST) || 0,216 || 0,220 || 0,224 || 0,229 || 0,233 || 0,238 || 0,243 || 0,247 || 0,252 || 0,257 || 0,263 
 Pogodbeni uslužbenci || 0,564 || 0,863 || 0,880 || 0,898 || 0,916 || 0,934 || 0,953 || 0,972 || 0,991 || 1,011 || 1,031 
 Začasni uslužbenci ||   ||   ||   ||   ||   ||   ||   ||   ||   ||   ||   
 Napoteni nacionalni strokovnjaki ||   ||   ||   ||   ||   ||   ||   ||   ||   ||   ||   
 SKUPAJ || 0,996 || 1,303 || 1,328 || 1,356 || 1,382 || 1,410 || 1,439 || 1,466 || 1,495 || 1,525 || 1,557 
3.2.3.2.  Ocenjene potrebe po
človeških virih za matični GD (GD RTD)
-           Za predlog/pobudo niso potrebni
človeški viri. 
X         Za predlog/pobudo so potrebni
človeški viri, kot je pojasnjeno v nadaljevanju:
Ocena, izražena v številkah 
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020* 
  Delovna mesta v skladu s kadrovskim načrtom (uradniki in začasni uslužbenci) 
 XX 01 01 01 (sedež in predstavništva Komisije) ||   ||   ||   ||   ||   ||   ||   
 XX 01 01 02 (delegacije) ||   ||   ||   ||   ||   ||   ||   
 08 01 05 01 (posredne raziskave) || 3 || 3 || 3 || 3 || 3 || 3 || 3 
 10 01 05 01 (neposredne raziskave) ||   ||   ||   ||   ||   ||   ||   
  Zunanji sodelavci (v ekvivalentu polnega delovnega časa: EPDČ)[40] 
 XX 01 02 01 (PU, NNS, ZU iz „splošnih sredstev“) ||   ||   ||   ||   ||   ||   ||   
 XX 01 02 02 (PU, LU, NNS, ZU in MSD na delegacijah) ||   ||   ||   ||   ||   ||   ||   
 XX 01 04 ll[41]   || - na sedežu[42] ||   ||   ||   ||   ||   ||   ||   
 - na delegacijah ||   ||   ||   ||   ||   ||   ||   
 XX 01 05 02 (PU, NNS, ZU za posredne raziskave) ||   ||   ||   ||   ||   ||   ||   
 10 01 05 02 (PU, NNS, ZU za neposredne raziskave) ||   ||   ||   ||   ||   ||   ||   
 Druge proračunske vrstice (navedite) ||   ||   ||   ||   ||   ||   ||   
 SKUPAJ || 3 || 3 || 3 || 3 || 3 || 3 || 3 
* Število zaposlenih za obdobje po letu 2020
bo določeno pozneje.
Potrebe po človeških virih se krijejo z
osebjem GD, ki je že dodeljeno za upravljanje ukrepa in/ali je bilo
prerazporejeno znotraj GD, po potrebi skupaj z dodatnimi viri, ki se lahko
pristojnemu GD dodelijo v okviru postopka letne dodelitve virov glede na
proračunske omejitve.
Opis nalog:
 Uradniki in začasni uslužbenci || Kot je opisano v Statutu Skupnega podjetja BBI, določbi 4 in 6 
 Zunanji sodelavci || Ni relevantno. 
Opis izračuna stroškov za EPDČ bi
bilo treba vključiti v oddelek 3 Priloge. 
Ocenjene potrebe po človeških virih za
Skupno podjetje BBI[43]
¨         Za predlog/pobudo niso potrebni človeški viri. 
X         Za predlog/pobudo so potrebni
človeški viri, kot je pojasnjeno v nadaljevanju: 
a. Ocenjene potrebe po človeških virih,
ki naj bi se financirale z odobritvami na podlagi večletnega
finančnega okvira za obdobje 2014–2020
Ocena, izražena v številkah
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020* 
  Delovna mesta v skladu s kadrovskim načrtom (začasni uslužbenci) 
   ||   ||   ||   ||   ||   ||   ||   
   08 02 07 32 – Družbeni izzivi – skupna tehnološka pobuda za industrijske panoge, ki temeljijo na rabi biomase ||   ||   ||   ||   ||   ||   ||   
 Uradniki (razredi AD)   || 2 || 2 || 2 || 2 || 2 || 2 || 2 
 Uradniki (razredi AST) || 2 || 2 || 2 || 2 || 2 || 2 || 2 
  Zunanji sodelavci (v ekvivalentu polnega delovnega časa: EPDČ)[44] 
   08 02 07 32 – Družbeni izzivi – skupna tehnološka pobuda za industrijske panoge, ki temeljijo na rabi biomase   ||   ||   ||   ||   ||   ||   ||   
 TP ||   ||   ||   ||   ||   ||   ||   
 PU || 12 || 18 || 18 || 18 || 18 || 18 || 18 
 NNS ||   ||   ||   ||   ||   ||   ||   
 ZU ||   ||   ||   ||   ||   ||   ||   
 SKUPAJ || 16 || 22 || 22 || 22 || 22 || 22 || 22 
* za obdobje 2021-2024
glej preglednico 3.2.3.1
Opis nalog:
 Uradniki in začasni uslužbenci || Kot je opisano v Statutu Skupnega podjetja BBI, določbi 4 in 6 
 Zunanji sodelavci || Kot je opisano v Statutu Skupnega podjetja BBI, določbi 4 in 6 
Opis izračuna stroškov za EPDČ bi
bilo treba vključiti v oddelek 3 Priloge. 
3.2.4.     Skladnost z veljavnim
večletnim finančnim okvirom 
X         Predlog/pobuda je v skladu z
veljavnim večletnim finančnim okvirom (2014–2020).
¨         Za predlog/pobudo je potrebna sprememba zadevnega razdelka
večletnega finančnega okvira.
Pojasnite zahtevano spremembo ter navedite
zadevne proračunske vrstice in ustrezne zneske.
¨         Za predlog/pobudo je potrebna uporaba instrumenta
prilagodljivosti ali sprememba večletnega finančnega okvira[45].
Pojasnite te zahteve ter navedite zadevne
razdelke in proračunske vrstice ter ustrezne zneske.
3.2.5.     Udeležba tretjih oseb pri
financiranju 
¨ V predlogu/pobudi ni načrtovano sofinanciranje tretjih oseb. 
X V predlogu/pobudi je načrtovano
sofinanciranje, kot je ocenjeno v nadaljevanju:
odobritve v mio. EUR (na tri decimalna mesta
natančno)
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leta  2020-2024 || Skupaj 
 Navedite organ, ki bo sofinanciral predlog/pobudo – denarni prispevek k upravnim stroškom ||   1,955 ||   2,096 ||   2,243 ||   2,453 ||   2,621 ||   2,527 ||   6,105 || 20,000 
 Navedite organ, ki bo sofinanciral predlog/pobudo – denarni prispevek k stroškom poslovanja* ||   17,500 ||   17,500 ||   17,500 ||   17,500 ||   17,500 ||   17,500 ||   77,500 ||   182,500 
 Sofinancirane odobritve SKUPAJ ||   19,455 ||   19,596 ||   19,743 ||   19,953 ||   20,121 ||   20,027 ||   83,605 ||   202,500 
Denarni prispevki bodo vključevali
prispevek industrije v višini najmanj 182,5 milijona EUR k stroškom poslovanja.
Skupni prispevek članov razen Unije je
določen v členu 4 Uredbe Sveta o Skupnem podjetju BBI. 
3.3.        Ocenjene posledice za
prihodke 
X         Predlog/pobuda nima finančnih
posledic za prihodke.
[1]               COM(2012) 79.
[2]               GD REGIO (2012) Connecting Smart and Sustainable
Growth through Smart Specialisation: A practical guide for ERDF managing
authorities (Povezovanje pametne in trajnostne rasti prek pametne
specializacije: praktični vodnik za organe ESRR za upravljanje).
[3]               COM(2012) 60.

[4]               COM(2012) 582.
[5]               COM(2013) […].
[6]               CDR1112-2012.
[7]               Študija (ki bo objavljena do konca leta 2013)
preučuje, ali so potrošniki sposobni izbirati na podlagi prejetih
informacij, tako da obravnava razumevanje potrošnikov in preglednost
informacij. Na njeni podlagi naj bi se oblikovala splošna priporočila,
kako izboljšati in uskladiti označevanje goriv na bencinskih črpalkah
v državah članicah EU. Obravnava pa tudi vprašanje razpoložljivosti
različnih goriv in trgovcev na drobno ter maloprodajne cene.
[8]               COM(2012) 60
in SWD(2012) 11.
[9]               OECD(2009)
The bioeconomy to 2030: Designing a Policy Agenda (Biogospodarstvo do
leta 2030: oblikovanje programa politike).
[10]             Festel,
G. (2011) Predstavitev na 4. letnem Evropskem forumu za industrijsko biotehnologijo
in gospodarstvo, ki temelji na rabi biomase, Amsterdam, 20. oktober 2011.
[11]             WEF (2010) The future of Industrial Biorefineries
(Prihodnost industrijskih biorafinerij).
[12]             OECD(2009) The bioeconomy to 2030: Designing a Policy
Agenda (Biogospodarstvo do leta 2030: Oblikovanje programa politike).
[13]             COM(2012) 582.

[14]             Bloomberg New Energy Finance (2010) Next-generation
ethanol and biochemicals: What's in it for Europe (Etanol in biokemikalije
naslednje generacije: katere koristi ima lahko od tega Evropa).
[15]             V trenutnih cenah.
[16]             UL … [mnenje EP].
[17]             UL … [mnenje ESO].
[18]             UL L 412, 30.12.2006,
str. 1.
[19]             UL L 400, 30.12.2006,
str. 86.
[20]             UL … [OP O2020].
[21]             UL … [PP O2020].
[22]             COM(2010) 2020 final.
[23]             COM(2012) 60.
[24]             COM(2012) 582 final.
[25]             COM(2007) 860 final.
[26]             UL … [PzaS O2020].
[27]             UL L 362, 31.12.2012, str. 1.
[28]             UL L 298, 26.10.2012,
str. 1.
[29]             UL 56, 4.3.1968, str. 1.
[30]             UL L 136, 31.5.1999,
str. 1.
[31]             UL L 292, 15.11.1996,
str. 2–5.
[32]             UL L 136, 31.5.1999,
str. 15.
[33]             UL L 145, 31.5.2001,
str. 43.
[34]             ABM: upravljanje po dejavnostih, ABB: oblikovanje
proračuna po dejavnostih.
[35]             Po členu 54(2)(a) oz. (b) finančne uredbe.
[36]             Pojasnila o načinih upravljanja in sklici na
finančno uredbo so na voljo na spletišču BudgWeb: http://www.cc.cec/budg/man/budgmanag/budgmanag_en.html.
[37]             Realizacije so dobavljeni proizvodi in opravljene storitve
(npr. število financiranih izmenjav študentov, število kilometrov novozgrajenih
cest …).
[38]             Kakor je opisan v točki 1.4.2 „Posamezni cilji …“.
[39]             V primeru subjektov javno-zasebnega partnerstva na podlagi
člena 209 finančne uredbe je ta preglednica vključena za
informativne namene.
[40]             PU = pogodbeni uslužbenec; LU = lokalni uslužbenec; NNS =
napoteni nacionalni strokovnjak; ZU = začasni uslužbenec. 
[41]             Dodatna zgornja meja za zunanje sodelavce v okviru
odobritev za poslovanje (prej vrstice BA).
[42]             Predvsem za strukturna sklada, Evropski kmetijski sklad za
razvoj podeželja (EKSRP) in Evropski sklad za ribištvo (ESR).
[43]             V primeru subjektov javno-zasebnega partnerstva na podlagi
člena 209 finančne uredbe je ta oddelek vključen za
informativne namene.
[44]             PU = pogodbeni uslužbenec; LU = lokalni uslužbenec; NNS =
napoteni nacionalni strokovnjak; ZU = začasni uslužbenec. 
[45]             Glej točki 19 in 24 Medinstitucionalnega
sporazuma.